<p>&lsquo;হরমুজ প্রণালি&rsquo; নিয়ে নিজেদের অবস্থান পরিষ্কার করল ইরান। যথাযথ নিরাপত্তা ও সুরক্ষা ব্যবস্থা নিশ্চিত সাপেক্ষে নৌযান চলাচলের জন্য পথটি উন্মুক্ত রাখার ঘোষণা দিলেও &lsquo;শত্রু&rsquo; দেশগুলোর সঙ্গে যুক্ত কোনো জাহাজ এ সুবিধার আওতায় পড়বে না।</p>

<p>রবিবার (২২ মার্চ) ইরানের মেহের নিউজ এজেন্সি জাতিসংঘের আন্তর্জাতিক মেরিটাইম অর্গানাইজেশনে (আইএমও) নিযুক্ত ইরানি প্রতিনিধি আলী মুসাভির বরাতে এই তথ্য নিশ্চিত করেছে।</p>

<p>মুসাভিকে উদ্ধৃত করে খবরে বলা হয়েছে, এই গুরুত্বপূর্ণ তেল পরিবহন পথটি কার্যত বন্ধ থাকার মূল কারণ হলো যুক্তরাষ্ট্র ও ইসরায়েলি আগ্রাসন।</p>

<p>তিনি বলেন, &lsquo;কূটনীতিই ইরানের অগ্রাধিকার। তবে আগ্রাসন পুরোপুরি বন্ধ হওয়া এবং পারস্পরিক আস্থা ও বিশ্বাস পুনর্স্থাপন করা অত্যন্ত জরুরি।&rsquo;</p>

<p>সূত্র: দ্য গার্ডিয়ান</p>