<p>বেপরোয়া অবৈধ যানবাহন নিয়ন্ত্রণ ও নিরাপদ সড়ক নিশ্চিত করে সড়ক দুর্ঘটনা রোধে প্রয়োজনীয় পদক্ষেপ গ্রহণের দাবিতে কুষ্টিয়ায় মানববন্ধন অনুষ্ঠিত হয়েছে। শনিবার (১৪ মার্চ) বেলা ১২টার দিকে কুষ্টিয়া শহরের বটতৈল মোড়ে এ মানববন্ধনের আয়োজন করে কুষ্টিয়া জেলা বাংলাদেশ জাতীয় মানবাধিকার পরিষদ।</p>

<p>&ldquo;পথ যেন হয় শান্তির, মৃত্যুর জন্য নয়&rdquo;&mdash;এই স্লোগানকে সামনে রেখে আয়োজিত মানববন্ধনে কুষ্টিয়ার বিভিন্ন শ্রেণি-পেশার মানুষ অংশগ্রহণ করেন। মানববন্ধনে সভাপতিত্ব করেন কুষ্টিয়া জেলা বাংলাদেশ জাতীয় মানবাধিকার পরিষদের সভাপতি খালিদ হাসান সিপাই। এ সময় উপস্থিত ছিলেন সংগঠনটির চেয়ারম্যান আ স ম মোস্তফা কামাল।</p>

<p>বক্তব্য রাখেন, &nbsp;সমাজসেবক ও সাবেক ছাত্রনেতা এস. এম. গোলাম কবির,শিক্ষাবিদ মোশারফ হোসেন, কুষ্টিয়া জেলা পরিষদ মসজিদের ঈমাম মাওলানা আবুল হাশেম, তৃনমুল জনতা পার্টির কেন্দ্রীয় কমিটির সহসভাপতি এম হাসান মনো প্রমুখ।</p>

<p>বক্তারা বলেন, বেপরোয়া যানবাহন চলাচল ও অবৈধ যান নিয়ন্ত্রণ না থাকায় সড়ক দুর্ঘটনা দিন দিন বেড়ে যাচ্ছে। তাই দুর্ঘটনা রোধে প্রশাসনের কার্যকর পদক্ষেপ গ্রহণ জরুরি। বক্তারা দ্রুত সড়ক নিরাপত্তা নিশ্চিত করতে সংশ্লিষ্ট কর্তৃপক্ষের দৃষ্টি আকর্ষণ করেন।<br />
&nbsp;</p>