<p>সানিয়া সুলতানা লিজা, ময়মনসিংহের সন্তান। ক্লোজআপ ওয়ান তোমাকেই খুঁজছে বাংলাদেশ&rsquo; প্লাটফরমের মধ্যদিয়ে চ্যাম্পিয়ন হবার সুবাদে পেশাগতভাবে বাংলাদেশের সঙ্গীতাঙ্গনে তার সঠিক পদচারনা শুরু হয়।&nbsp;</p>

<p>সিনেমায় প্লে-ব্যাকের সুযোগ লিজার কম মিললেও নিজের আধুনিক গান, নিজের ব্যক্তিত্ব, নিজস্ব স্টাইলে তার প্রজন্মে তিনি নিজেকে স্বতন্ত্র পরিচিত একজন শিল্পীতে পরিনত করেছেন। মিষ্টি কন্ঠের অধিকারী লিজা&rsquo;র গত বছর আলোচিত গানের মধ্যে দুটি গান বেশ আলোচনায় আসে।&nbsp;</p>

<p>একটি &lsquo;ও প্রিয় ভালোবাসা নিও&rsquo; এবং &lsquo;কোনো কথা নেই&rsquo;। দুটি গানই প্রজন্মের শ্রোতাপ্রিয় সঙ্গীতশিল্পী কিশোর দাসের সেঙ্গ দ্বৈত গান। &lsquo;ও প্রিয় ভালোবাসা নিও&rsquo; গানটি শ্রোতা দর্শকের মাঝে বেশ সাড়া ফেলে। গেলো বছরের শেষপ্রান্তে বিজয় দিবস উপলক্ষ্যে &lsquo;লিজা&rsquo; ইউটিউব চ্যানেলে প্রকাশিত হয় তারই উদ্যোগে &lsquo;আমরা সবাই বাংলাদেশ&rsquo; শিরোনামের বিজয় দিবসের গান।&nbsp;</p>

<p>গানটি লেখা কবির বকুলের, সুর সঙ্গীত ইমন সাহার। গানটির মিউজিক ভিডিও নির্মাণ করেছেন রাজ বিশ্বাস শংকর। এবারের বিজয় দিবস উপলক্ষ্যে প্রকাশিত কয়েকটি গানের মধ্যে লিজার গানটিই এসেছে সবচেয়ে বেশি আলোচনায়। এর কারণ গানের কথা, গানের সুর, লিজা&rsquo;সহ অন্যান্য শিল্পীদের পরিবেশনা এবং সর্বোপরি একটি নান্দনিক মিউজিক ভিডিও। সবমিলিয়েই মূলত শ্রোতা দর্শকের মাঝে গেলো বছরের শেষপ্রান্তে শ্রোতা দর্শকের জন্য এই উপহার ছিলো ভীষণ ভালোলাগার। দেশের প্রতি অপরিসীম ভালোবাসাই লিজাকে এই গানটি করতে বিশেষভাবে উদ্বুদ্ধ করেছে।&nbsp;</p>

<p>এদিকে নতুন বছরের শুরুতেই রাষ্ট্রীয় শোকের পরপরই ঢাকার মধ্যে স্টেজ শো&rsquo;তে সঙ্গীত পরিবেশনের মধ্যদিয়ে লিজা তার ২০২৬-এর শুভ সূচনা করেছেন। জানুয়ারি মাসজুড়েই আরো বেশ কয়েকটি স্টেজ শোতে সঙ্গীত পরিবেশন করবেন তিনি, এমনটাই জানালেন।&nbsp;</p>

<p>লিজা বলেন, &lsquo;২০২৫ সালটা বেশ ভালোভাবেই কেটেছে। যদিও বা বছরজুড়ে স্টেজ শো অন্যান্য বছরের তুলনায় অনেক কম ছিলো তারপরও বেশ ভালোভাবেই কেটেছে। আশা করছি ২০২৬ সালটা বেশ ভালোভাবে কাটবে। আমার বেশকিছু নতুন মৌলিক গান আসবে। সেগুলো নিয়েও আমি কাজ করছি। মৌলিক গান প্রকাশের ধারাবাহিকতাটা বজায় থাকবে ২০২৬-এ। সবাইকে নতুন বছরের শুভেচ্ছা। যে যেখানেই আছেন ভালো থাকুন, সুস্থ থাকুন-পরিবারের সাথে সুন্দর সময় কাটুক সবার।&rsquo;</p>