<p>ফেলে আসা সতের বছরে বহুবার শোনা গেছে বন্ধুত্বের গল্পের সিনেমা &lsquo;থ্রি ইডিয়টস&rsquo; এর সিক্যুয়েল আসছে। কিন্তু সেসব কথা এতদিন বাস্তব রূপ পায়নি।</p>

<p>ভক্তদের অপেক্ষার প্রহর শেষ হচ্ছে অবশেষে। সিনেমার অভিনেতা আমির খান নিজেই নিশ্চিত করেছেন &lsquo;থ্রি ইডিয়টস&rsquo; এর দ্বিতীয় পর্ব আসছে।</p>

<p>চেতন ভগতের উপন্যাস অবলম্বনে নির্মিত &lsquo;থ্রি ইডিয়টস&rsquo; ২০০৯ বক্স অফিসে ঝড় তুলেছিল। রাজকুমার হিরানি পরিচালিত সিনেমাটি কেবল ব্যবসা সফল হয়নি, ভারত এবং ভারত ছাড়িয়ে বাইরের দেশগুলোতেও তরুণদের পছন্দের চলচ্চিত্রে পরিণত হয়।</p>

<p>মুক্তির পর ১৭ বছর পেরিয়ে গেলেও তাই &lsquo;থ্রি ইডিয়টস&rsquo; নিয়ে কথা হয়। সিনেমার তিন চরিত্র রাঞ্ছোড় দাস, ফারহান কুরেশি ও রাজু রাস্তোগিও সমান জনপ্রিয়। এই চরিত্রে অভিনয় করা তিন অভিনেতা হলেন আমির খান, মাধবন ও শারমান যোশি। আরও ছিলেন কারিনা কাপুর।</p>

<p>ইন্ডিয়া টুডে লিখেছে, আমির খান বলেন, এবারের চিত্রনাট্য আগাবে মূল কাহিনীর এক দশক পর থেকে। অর্থাৎ র&zwj;্যাঞ্চো, ফারহান ও রাজুর জীবনের পরবর্তী অধ্যায়ই তুলে ধরা হবে চিত্রনাট্যে।</p>

<p>আমির খান বলেন, &nbsp;আমি গল্প শুনেছি, দারুণ লেগেছে।</p>

<p>তবে চিত্রনাট্যের কাজ এখনো কিছু বাকি আছে বলে জানিয়েছেন আমির খান। তার কথায়, প্রথমবারের মত এবারেও হাস্যরসে ভরপুর থাকবে সিনেমাটি।</p>