<p>কক্সবাজারে দ্রুতগতির মোটরসাইকেলের ধাক্কায় পথচারীসহ দুজন নিহত হয়েছেন।</p>

<p>বৃহস্পতিবার (২ এপ্রিল) দুপুরে শহরের সাবমেরিন স্টেশনসংলগ্ন প্রধান সড়কে এ দুর্ঘটনা ঘটে। তাৎক্ষণিকভাবে নিহতদের পরিচয় জানা যায়নি।</p>

<p>প্রত্যক্ষদর্শী ও স্থানীয় সূত্রে জানা গেছে, একটি গ্যারেজের কর্মী মেরামত করা মোটরসাইকেল সড়কে চালিয়ে পরীক্ষা করছিলেন। এ সময় নিয়ন্ত্রণ হারিয়ে তিনি এক পথচারীকে ধাক্কা দেন। এতে মোটরসাইকেলটি উল্টে যায় এবং আরোহী ও পথচারী উভয়েই গুরুতর আহত হন।</p>

<p>স্থানীয়রা তাদের উদ্ধার করে কক্সবাজার সদর হাসপাতালে নিয়ে গেলে চিকিৎসক দুজনকেই মৃত ঘোষণা করেন।</p>

<p>কক্সবাজার সদর থানার ভারপ্রাপ্ত কর্মকর্তা (ওসি) মো. ছমি উদ্দিন ঘটনার সত্যতা নিশ্চিত করে জানান, নিহতদের মরদেহ সদর হাসপাতালের মর্গে রাখা হয়েছে।</p>