<p>বগুড়ার সদর উপজেলায় র&zwnj;্যাব-১২ এর মাদকবিরোধী অভিযানে ৩১ গ্রাম হিরোইন ও ৯ পিস ইয়াবাসহ মোছা. আখি খাতুন (৪০) নামে এক নারী মাদক ব্যবসায়ীকে আটক করা হয়েছে।</p>

<p>বুধবার (২৯ এপ্রিল) দিবাগত রাতে এ অভিযান পরিচালনা করে সিপিএসসি বগুড়া ক্যাম্পের একটি আভিযানিক দল।</p>

<p>র&zwnj;্যাব জানায়, প্রতিষ্ঠালগ্ন থেকেই র&zwnj;্যাপিড অ্যাকশন ব্যাটালিয়ন (র&zwnj;্যাব) দেশের আইনশৃঙ্খলা পরিস্থিতি স্বাভাবিক রাখতে বিভিন্ন অপরাধ দমনে কাজ করে যাচ্ছে। মাদক ব্যবসা, ছিনতাই, খুন, পাচার ও অপহরণসহ নানা অপরাধে জড়িতদের গ্রেপ্তারে নিয়মিত অভিযান পরিচালনা করছে র&zwnj;্যাব।</p>

<p>গোপন সংবাদের ভিত্তিতে বগুড়া সদর থানার পুরান বগুড়া দক্ষিণপাড়া এলাকায় সিপিএসসি বগুড়া ক্যাম্পের একটি আভিযানিক দল অভিযান চালায়। অভিযানে মো. বেলাল শেখের বাড়ির ভাড়াটিয়া মোছা. আখি খাতুনকে আটক করা হয়। এ সময় তার কাছ থেকে ৩১ গ্রাম হিরোইন ও ৯ পিস ইয়াবা উদ্ধার করা হয়। এছাড়া মাদক ব্যবসায় ব্যবহৃত একটি সিমসহ মোবাইলফোন জব্দ করা হয়েছে।</p>

<p>আটককৃত আসামিকে বগুড়া সদর থানায় হস্তান্তর করা হয়েছে এবং তার বিরুদ্ধে আইনানুগ ব্যবস্থা নেওয়া হচ্ছে।</p>