<p>বাংলাদেশ অবসরপ্রাপ্ত সরকারি কর্মচারী কল্যাণ সমিতি গাইবান্ধার সদস্যদের মধ্যে জটিল রোগে আক্রান্তদের চিকিৎসার জন্য এককালীন অনুদানের চেক বিতরণ করা হয়েছে।</p>

<p>মঙ্গলবার (৩০ মার্চ) জেলা প্রশাসক কার্যালয়ে চেক বিতরণ করেন প্রধান অতিথি ও সংগঠনের উপদেষ্টা জেলা প্রশাসক মোহাম্মদ মাসুদুর রহমান মোল্লা। বাংলাদেশ অবসরপ্রাপ্ত সরকারি কর্মচারী কল্যাণ সমিতি, গাইবান্ধা জেলা শাখা এই চেক বিতরণ অনুষ্ঠানের আয়োজন করে।</p>

<p>চেক বিতরণ অনুষ্ঠানে অন্যান্যদের মধ্যে বক্তব্য দেন অতিরিক্ত জেলা প্রশাসক (সার্বিক) যাদব সরকার, জেলা বিএনপির সাধারণ সম্পাদক মাহমুদুন্নবী টিটুল, অবসরপ্রাপ্ত সরকারি কর্মচারী কল্যাণ সমিতি জেলা শাখার সভাপতি আজাদ মো. আবু রায়হান মণ্ডল, সহ-সভাপতি খায়রুজ্জামান দুদু, সাধারণ সম্পাদক মতিয়ার রহমান, কোষাধ্যক্ষ আব্দুর রাজ্জাক মিয়া ও সংগঠনের সদস্যবৃন্দ।</p>

<p>উল্লেখ্য, এই সংগঠনের সদস্যদের চিকিৎসা, শিক্ষা, দুস্থ-অসহায়দের আর্থিক অনুদান, শীতবস্ত্র বিতরণসহ বিভিন্নভাবে সহযোগিতা করা হয়। এরই ধারাবাহিকতায় চিকিৎসাক্ষেত্রে সংগঠনের সদস্যদের ৩১ জনকে মোট ৩ লাখ ২ হাজার টাকার অনুদানের চেক বিতরণ করা হয়েছে।</p>