<p>গাজীপুর জেলার গাজীপুর সদরস্থ ভাওয়াল রিসোর্টে জেলা প্রশাসনের নেতৃত্বে পরিচালিত এক বিশেষ অভিযানে বিপুল পরিমাণ দেশি-বিদেশি অবৈধ মদসহ বিভিন্ন ধরনের মাদকদ্রব্য উদ্ধার করা হয়েছে। এ ঘটনায় ৬ জনকে গ্রেফতার করা হয়েছে।</p>

<p>গাজীপুর জেলা প্রশাসনের &nbsp;উদ্যোগে পরিচালিত এ অভিযানে আইন-শৃঙ্খলা রক্ষাকারী বাহিনী ও মাদকদ্রব্য নিয়ন্ত্রণ অধিদপ্তরের সদস্যরা অংশগ্রহণ করেন। অভিযানে নেতৃত্ব দেন জেলা প্রশাসকের কার্যালয়ের সিনিয়র সহকারী কমিশনার ও এক্সিকিউটিভ ম্যাজিস্ট্রেট মোঃ আবুবকর সিদ্দিক এবং সহকারী কমিশনার ও এক্সিকিউটিভ ম্যাজিস্ট্রেট মোঃ ফয়সাল।</p>

<p>শনিবার (১৮ এপ্রিল) দুপুরে গাজীপুর জেলা প্রশাসনের ওয়েব সাইটে জানানো হয়,,গতকাল শুক্রবার গোপন সংবাদের ভিত্তিতে &nbsp;রাতভর এ অভিযান পরিচালনা করা হয়। অভিযানের গাজীপুর সদরের ভাওয়াল রিসোর্টের বিভিন্ন কক্ষ তল্লাশি করে বিপুল পরিমাণ অবৈধ মদ ও বিভিন্ন প্রকার মাদকদ্রব্য জব্দ করা হয়। এসময় ৬ জন কে আটক করা হয়।</p>

<p>আটককৃতদের &nbsp;বিরুদ্ধে প্রচলিত আইনে নিয়মিত মামলা দায়েরের কার্যক্রম চলমান রয়েছে বলে জানিয়েছে জেলা প্রশাসন।</p>