<p>দীর্ঘ প্রতীক্ষার অবসান ঘটিয়ে বড় পর্দায় ফিরছেন বলিউড বাদশা শাহরুখ খান। অনেকদিন ধরেই আলোচনা তার নতুন সিনেমা &lsquo;কিং&rsquo; নিয়ে। শনিবার (২৪ জানুয়ারি) সিনেমাটির নতুন একটি ঝলক প্রকাশ করা হয়; এর সঙ্গেই মুক্তির এই তারিখ ঘোষণা করেন শাহরুখ নিজেই।&nbsp;</p>

<p>ঝলকে দেখা যায়, তুষারাবৃত পাহাড়ের ওপর রক্তাক্ত লুকে এক বিধ্বংসী অবতারে দেখা গেছে শাহরুখকে। সেখানে তাকে গর্জন করে বলতে শোনা যায়, &lsquo;গর্জনের সময় এসে গেছে।&rsquo; সিনেমার এই টিজারে লেখা, &lsquo;বছরের শেষটা হোক মনে ভয় নিয়ে&rsquo;।</p>

<p>এছাড়াও ভিডিওটিতে শাহরুখের &lsquo;লার্জার দ্যান লাইফ&rsquo; ইমেজের প্রতিফলন দেখা গেছে, যা সামাজিক মাধ্যমে দর্শকদের মাঝে ব্যাপক আলোচনা দেখা যাচ্ছে।</p>

<p>সিনেমাটি পরিচালনা করছেন সিদ্ধার্থ আনন্দ, যিনি এর আগে শাহরুখের &lsquo;পাঠান&rsquo; দিয়ে বক্স অফিসে রেকর্ড গড়েছিলেন। ২০২৬ সালের বড়দিন উপলক্ষে আগামী ২৪ ডিসেম্বর মুক্তি পেতে যাচ্ছে শাহরুখ খানের বহুল প্রতীক্ষিত সিনেমা &lsquo;কিং&rsquo;</p>

<p>২০২৩ সালে &lsquo;পাঠান&rsquo;, &lsquo;জওয়ান&rsquo; ও &lsquo;ডাঙ্কি&rsquo;- এই তিনটি ব্লকবাস্টার সিনেমা উপহার দেওয়ার পর দীর্ঘ সময় পর্দায় দেখা যায়নি শাহরুখ খানকে। প্রায় তিন বছরের বিরতি কাটিয়ে তিনি ফিরছেন এই &lsquo;কিং&rsquo; সিনেমার মাধ্যমে। এই সিনেমার বিশেষ আকর্ষণ হলো, এতে প্রথমবারের মতো বড় পর্দায় শাহরুখের সঙ্গে দেখা যাবে তার মেয়ে সুহানা খানকে।&nbsp;</p>

<p>এছাড়া খলনায়কের চরিত্রে অভিষেক বচ্চন এবং শাহরুখের বিপরীতে দীপিকা পাড়ুকোন অভিনয় করছেন বলে জানা গেছে। বড়দিনকে কেন্দ্র করে মুক্তির তারিখ নির্ধারণ করায় সিনেমাটি বক্স অফিসে বড় ধরনের আলোড়ন সৃষ্টি করবে বলে ধারণা করা হচ্ছে।</p>