<p>মহেশখালীতে পবিত্র রমজান ও আসন্ন ঈদুল ফিতর উপলক্ষে হত-দরিদ্র মানুষের মাঝে ভিজিএফ চাল বিতরণ কার্যক্রম সুষ্ঠুভাবে বাস্তবায়নের লক্ষ্যে নির্দেশনামূলক সভা অনুষ্ঠিত হয়েছে।</p>

<p>সোমবার (২ মার্চ) দুপুরে মহেশখালী উপজেলা পরিষদ হলরুম-এ উপজেলা প্রশাসনের উদ্যোগে এ সভা অনুষ্ঠিত হয়। সভায় সভাপতিত্ব করেন ইমরান মাহমুদ ডালিম।</p>

<p>সভায় প্রধান অতিথি হিসেবে উপস্থিত ছিলেন আলমগীর মুহাম্মদ মাহফুজ উল্লাহ ফরিদ। তিনি বলেন, রমজান মাসে দরিদ্র ও অসহায় মানুষের কষ্ট লাঘবে সরকারের এই সহায়তা কার্যক্রম অত্যন্ত গুরুত্বপূর্ণ। ভিজিএফ চাল বিতরণে যেন কোনো অনিয়ম বা স্বজনপ্রীতি না ঘটে, সে বিষয়ে সংশ্লিষ্ট সবাইকে সতর্ক থাকার আহ্বান জানান তিনি।</p>

<p>এসময় আরও উপস্থিত ছিলেন আবু জাফর মজুমদার, কাউছার আহমেদ, মোহাম্মদ ছৈয়দুল হকসহ উপজেলা প্রশাসনের বিভিন্ন দপ্তরের ঊর্ধ্বতন কর্মকর্তারা।<br />
এছাড়াও বিভিন্ন ইউনিয়ন পরিষদের চেয়ারম্যান, প্যানেল চেয়ারম্যান ও স্থানীয় জনপ্রতিনিধিরা সভায় অংশ নেন। সভায় মহেশখালী প্রেস ক্লাব-এর সভাপতি জয়নাল আবেদীনসহ স্থানীয় সাংবাদিকরাও উপস্থিত ছিলেন।</p>

<p>সভায় ভিজিএফ চাল বিতরণ কার্যক্রম সুষ্ঠু, স্বচ্ছ ও সঠিকভাবে বাস্তবায়নের জন্য ট্যাগ অফিসার ও সংশ্লিষ্ট ইউনিয়ন পরিষদের প্রতিনিধিদের প্রয়োজনীয় নির্দেশনা প্রদান করা হয়। পাশাপাশি প্রকৃত হতদরিদ্র মানুষের হাতে সরকারের সহায়তা পৌঁছে দিতে সবাইকে দায়িত্বশীল ভূমিকা পালনের আহ্বান জানানো হয়।</p>