<p>চাঁদপুরের হাজীগঞ্জে আগুনে পুড়েছে ৬টি ব্যবসা প্রতিষ্ঠান। শুক্রবার দিবাগত রাতে হাজীগঞ্জ বাজারস্থ স্টেশন রোডে আলী আশ্রাফ মার্কেটে এ অগ্নিকাণ্ডের ঘটনা ঘটে। আগুনে স্যানেটারী, টাইলস, প্লাস্টিক, কাঠের ফার্নিচার ও স্টিলের দোকানঘর পুড়ে প্রায় অর্ধকোটি টাকার ক্ষতি হয়েছে বলে ব্যবসায়ীরা দাবি।</p>

<p>জানা গেছে, শুক্রবার রাত আনুমানিক ১২টার দিকে আলী আশ্রাফ মার্কেটের একটি বন্ধ দোকানঘরে আগুন জ&brvbar;লতে দেখে স্থানীয়রা ফায়ার সার্ভিসে খবর দেন। এসময় ফায়ার সার্ভিসের দুইটি ইউনিট ঘটনাস্থলে পৌছে স্থানীয়দের সহযোগিতায় প্রায় দেড়ঘন্টার চেষ্টায় আগুন নিয়ন্ত্রণে আনে দমকলকর্মীরা। ততক্ষনে ৬টি দোকান পুড়ে যায়।</p>

<p>স্থানীয়দের ধারণা, বৈদুত্যিক সট-সার্কিটে এ অগ্নিকাণ্ডের ঘটনা ঘটে। দোকানগুলোতে প্লাস্টিকের দরজা, পাইপ ও ফিটিংস&rsquo;সহ অন্যান্য স্যানেটারি ও গৃহস্থালী পন্য এবং কাঠের ফার্নিচার থাকায় দ্রুত পাশের দোকানগুলোতে আগুন ছড়িয়ে পড়ে। এতে মালামাল&rsquo;সহ ৩টি দোকান সম্পূর্ণ এবং অপর ৩টি দোকান আংশিক পুড়ে ব্যাপক ক্ষতিগ্রস্ত হয়।</p>

<p>স্থানীয় ও উপজেলা ছাত্রদলের সাবেক আহবায়ক এসএম ফয়সাল হোসাইন জানান, রাতে আলী আশ্রাফ মার্কেটে অবস্থিত দোকানঘরে ভিতরে আগুন &nbsp;জ্বলতে দেখে ফায়ার সার্ভিস ও পল্লী বিদ্যুতে কর্তৃপক্ষকে খবর দেই। এরপর স্থানীয়দের সহযোগিতায় আগুন নিয়ন্ত্রণে ও মালামাল উদ্ধারে চেষ্টা করি।</p>

<p>হাজীগঞ্জ ফায়ার সার্ভিসের লিডার শহীদুল ইসলাম সংবাদকর্মীদের জানান, ফায়ার সার্ভিসের দুইটি ইউনিট স্থানীয় ও এলাকাবাসীর সহযোগিতায় আগুন নিয়ন্ত্রনে আনতে সক্ষম হয়েছি। তিনি বলেন, ফায়ার সার্ভিসের নিকটবর্তী এলাকায় হওয়ায় ঘটনাস্থলে দ্রুত পৌছাতে পারায় মার্কেটের অপর দোকানগুলো রক্ষা পেয়েছে।</p>