<p>বাংলাদেশ ফরেস্ট রেঞ্জার&rsquo;স ওয়েলফেয়ার অ্যাসোসিয়েশনের চট্টগ্রাম আঞ্চলিক কমিটি গঠন করা হয়েছে। আগামী দুই বছরের জন্য পাঁচ সদস্যবিশিষ্ট আংশিক এ কমিটি ঘোষণা করা হয়।</p>

<p>মঙ্গলবার কপার চিমনি রেস্টুরেন্টে সৌহার্দ্যপূর্ণ পরিবেশে কেন্দ্রীয় অ্যাসোসিয়েশনের বার্ষিক ইফতার মাহফিল ও বর্ধিত আলোচনা সভা অনুষ্ঠিত হয়।&nbsp;</p>

<p>সভায় সর্বসম্মতিক্রমে চট্টগ্রাম আঞ্চলিক কমিটির সভাপতি হিসেবে মেহরাজ উদ্দিন এবং সাধারণ সম্পাদক হিসেবে সিফাত আল রাব্বানীকে নির্বাচিত করা হয়। সাংগঠনিক সম্পাদক নির্বাচিত হয়েছেন রিদুয়ানুর রহমান ভূঁইয়া, কোষাধ্যক্ষ নির্বাচিত হয়েছেন পিএমখালী রেঞ্জ অফিসার জাকারিয়া ফেরদৌস, দপ্তর সম্পাদক আবির হোসেন।&nbsp;</p>

<p>নবগঠিত কমিটির সম্মানিত নেতৃবৃন্দকে কেন্দ্রীয় কমিটির সদস্যরা আন্তরিক অভিনন্দন ও লাল গোলাপ শুভেচ্ছা জানান।</p>

<p>এসময় বক্তারা আশা প্রকাশ করেন, নবনির্বাচিত নেতৃত্বের দক্ষ ও গতিশীল দিকনির্দেশনায় চট্টগ্রাম অঞ্চলের সাংগঠনিক কার্যক্রম আরও বেগবান হবে। পাশাপাশি বন, বন্যপ্রাণী ও পরিবেশ সংরক্ষণে গুরুত্বপূর্ণ ভূমিকা রাখার পাশাপাশি এ অঞ্চলের ফরেস্ট রেঞ্জারদের অধিকার ও কল্যাণ রক্ষায় কমিটি অগ্রণী ভূমিকা পালন করবে।</p>

<p>এসময় উপস্থিত ছিলেন, ইনানী রেঞ্জ কর্মকর্তা ফিরোজ আল আমিন, ঈদগড় রেঞ্জ কর্মকর্তা তৌকির হোসেন হৃদয়, ঈদগাঁও রেঞ্জ অফিসার উজ্জ্বল হোসাইন, পানেরছড়া রেঞ্জ অফিসার শরিফুল আলমসহ আরও অনেকে।&nbsp;</p>