<p>কংগ্রেস অনুমোদন দেবে না সেই আশঙ্কায় ইরান যুদ্ধ শেষ করে দিলেন ডোনাল্ড ট্রাম্প! আবার অবরোধ কার্যকর করতে নিজেদের নৌবাহিনীর আচরণকে &lsquo;জলদস্যুর মতো&rsquo; বলে আখ্যায়িত করলেন! নবাব সিরাজউদ্দৌল্লা হয়তো স্বপ্নেও কল্পনা করেননি, ঘরের শত্রু একদিন হবে মোহাম্মদী বেগ। ঠিক তেমনভাবেই রাম বিস্মিত হয়েছিলেন তাঁরই প্রিয়ংবদা সীতার কথা শুনে, রাম আঁতকে উঠেছিলেন, উঠেছিলেন বিধায় বলতে বাধ্য হয়েছিলেন, &#39;একি কথা শুনি আজি মন্থরার মুখে।&#39; বিশ্ব আজ বাধ্য হচ্ছে বলতে, একি কথা শুনি আজি ট্রাম্পের মুখে!</p>

<p>গত শুক্রবার ডোনাল্ড ট্রাম্প প্রশাসন আনুষ্ঠানিকভাবে কংগ্রেসকে জানিয়েছে যে ইরানের সাথে তাদের সামরিক সংঘাত বা &lsquo;যুদ্ধ&rsquo; শেষ হয়ে গেছে। ১৯৭৩ সালের আইন অনুযায়ী, কংগ্রেসের অনুমোদন ছাড়া ৬০ দিনের বেশি সামরিক অভিযান চালানো যায় না। ফেব্রুয়ারি থেকে শুরু হওয়া সংঘাতের ৬০ দিন শেষ হওয়ার (১ মে) ঠিক আগে, ট্রাম্প প্রশাসন জানায় যে এপ্রিলের যুদ্ধবিরতির ফলে যুদ্ধ &lsquo;শেষ&rsquo; হয়েছে, তাই কংগ্রেসের অনুমোদনের প্রয়োজন নেই।</p>

<p>পাশাপাশি ট্রাম্প নৌবাহিনীকে &#39;জলদস্যু&#39; বানাএলন! ডোনাল্ড ট্রাম্প ফ্লোরিডায় এক সমাবেশে বলেন, ইরানের বন্দরে অবরোধ কার্যকর করতে মার্কিন নৌবাহিনী &lsquo;জলদস্যুদের মতো&rsquo; আচরণ করেছে। তিনি বলেন, &lsquo;আমরা জাহাজ দখল করেছি, কার্গো দখল করেছি, তেল দখল করেছি... আমরা জলদস্যুদের মতো।&rsquo; কয়েকদিন আগে সাগরে মার্কিন বাহিনী ইরানের কয়েকটি জাহাজ জব্দ করে, সে ঘটনার বর্ণনা দিতে গিয়ে ট্রাম্প এ মন্তব্য করেন; জানিয়েছে রয়টার্স।</p>

<p>ওয়াশিংটন ডিসির স্থানীয় সময় শুক্রবার সন্ধ্যায় ট্রাম্প বলেন, &lsquo;আমরা জাহাজটি দখল করে নেই, আমরা পণ্যসম্ভার নিয়ে নেই, তেল নিয়ে নেই। এটি খুব লাভজনক ব্যবসা। আমরা জলদস্যুদের মতো। আমরা অনেকটা জলদস্যুদের মতো কিন্তু আমরা খেলা খেলছি না।&rsquo; ইরানের বন্দরগুলো ছেড়ে যাওয়ার পর তেহরানের কিছু জাহাজ জব্দ করেছে যুক্তরাষ্ট্র। এসব জাহাজের মধ্যে নিষেধাজ্ঞার আওতায় থাকা একটি পণ্যবাহী জাহাজ ও এশিয়ার জলসীমায় আটক করা একটি ইরানি তেল ট্যাংকার রয়েছে।</p>

<p>২৮ ফেব্রুয়ারি যুক্তরাষ্ট্র ও ইসরাইলের যৌথ হামলার মধ্য দিয়ে যুদ্ধ শুরু হওয়ার পর থেকে হরমুজ প্রণালি দিয়ে জাহাজ চলাচল অবরুদ্ধ করে রেখেছে ইরান। তবে এই প্রণালি দিয়ে ইরানি জাহাজগুলোর চলাচল অব্যাহত আছে। ১৩ এপ্রিল থেকে ইরানি বন্দরগুলোর ওপর পৃথক অবরোধ আরোপ করেন ট্রাম্প। বিশ্বের ২০ শতাংশ তেল ও তরলীকৃত প্রাকৃতিক গ্যাস সরবরাহের জলপথ হরমুজ প্রণালি অবরুদ্ধ হয়ে থাকায় বিশ্বজুড়ে জ্বালানি বাজারে অস্থিরতা দেখা দিয়েছে।</p>

<p>ফলে তেল ও গ্যাসের দাম বৃদ্ধি পাচ্ছে। এই যুদ্ধের কারণে মার্কিন নাগরিকদের জীবনযাত্রার ব্যয় বৃদ্ধি পাওয়ায় ক্রমাগত জনপ্রিয়তা হারাচ্ছেন ট্রাম্প। গত মাসে তিনি পুরো ইরানি সভ্যতা ধ্বংস ও দেশটির বেসামরিক অবকাঠামোগুলো লক্ষ্যস্থল করার হুমকি দিয়ে ব্যাপক নিন্দা কুড়ান। তেহরানের পারমাণবিক কর্মসূচি বন্ধ করা, ক্ষেপণাস্ত্র সক্ষমতা ধ্বংস করা, তেহরানের সহযোগী সশস্ত্র গোষ্ঠীগুলোকে নিষ্ক্রিয় করা কিংবা ইরানের শাসনব্যবস্থা পরিবর্তন&mdash;এই যুদ্ধে ট্রাম্পের কোনো লক্ষণই পূরণ হয়নি।</p>