<p>প্রধানমন্ত্রী তারেক রহমানের কন্যা ব্যারিস্টার জাইমা রহমান বিশ্বখ্যাত ইংলিশ ফুটবল ক্লাব &lsquo;চেলসি&rsquo;র নারী দলে গোলরক্ষক হিসেবে সুযোগ পেয়েছিলেন বলে জানান ক্রীড়া প্রতিমন্ত্রী আমিনুল হক।</p>

<p>রবিবার (২২ মার্চ) ক্রীড়া প্রতিমন্ত্রী আমিনুল হক এ&nbsp;তথ্য জানিয়েছেন।</p>

<p>তিনি বলেন, &lsquo;আমাদের বর্তমান প্রধানমন্ত্রীর সহধর্মিণী ডা. জুবাইদা রহমান এবং তার কন্যা জাইমা রহমান অসম্ভব খেলাধুলাকে পছন্দ করেন। আমি যখন আমাদের মাননীয় প্রধানমন্ত্রীর সঙ্গে সাক্ষাতের জন্য লন্ডন গিয়েছিলাম তখন সামনাসামনি ডা. জুবাইদা রহমান, জাইমা রহমানের সঙ্গে আমার কথা হয়েছিল।&#39;</p>

<p>প্রধানমন্ত্রীর চেয়েও তার স্ত্রী-কন্যা খেলাধুলা বেশি পছন্দ করেন জানিয়ে ক্রীড়া প্রতিমন্ত্রী বলেন, আমাদের মাননীয় প্রধানমন্ত্রী তিনিও আমাকে বারবার বলেছেন, &lsquo;আমিনুল আমি যতটুকু না স্পোর্টস পছন্দ করি তার চেয়ে থাউজেন্ড টাইম বেশি পছন্দ করে তোমাদের ভাবি এবং আমার মেয়ে জাইমা রহমান।&rsquo;</p>

<p>আমিনুল হক বলেন, &lsquo;সবচেয়ে মজার বিষয় হচ্ছে যে আমাদের জাইমা রহমান তিনি কিন্তু চেলসির মেয়েদের ফুটবল টিমেও সুযোগ পেয়েছিলেন। তিনি একজন গোলকিপার হিসেবে ছিলেন। তিনি বেশ ভালো লম্বা এবং সেই সুযোগটা পেয়েছিলেন। কিন্তু পরবর্তীতে আসলে আমাদের মাননীয় প্রধানমন্ত্রী হয়তো বা তাকে খেলার সেই সুযোগটি তৈরি করে দেননি। বেসিক্যালি আমি যতটুকু জানি যে তিনি আমার মত একজন ম্যানচেস্টার ইউনাইটেডের ভক্ত।&rsquo;&nbsp;</p>