<p>ত্রয়োদশ জাতীয় সংসদ নির্বাচনে নিরঙ্কুশ সংখ্যাগরিষ্ঠতা নিয়ে ঐতিহাসিক বিজয়ের পর প্রধানমন্ত্রী হিসেবে শপথ নেওয়ার অপেক্ষায় থাকা বিএনপি চেয়ারম্যান তারেক রহমানকে শুভেচ্ছা ও অভিনন্দন জানিয়েছে ছাত্রদলের সভাপতি রাকিবুল ইসলাম ও সাধারণ সম্পাদক নাছির উদ্দিন নাছির।</p>

<p>সোমবার (১৬ ফেব্রুয়ারি) বিএনপির চেয়ারম্যানের গুলশান কার্যালয়ে তারেক রহমানকে ফুলেল শুভেচ্ছা জানান ছাত্রদলের শীর্ষ এই দুই নেতা।</p>

<p>শুভেচ্ছা বিনিময় শেষে নাছির বলেন, &lsquo;আগামীকাল তারেক রহমান প্রধানমন্ত্রী হিসেবে শপথ গ্রহণ করবেন। এই ঐতিহাসিক মুহূর্তকে সামনে রেখে গুলশান কার্যালয়ে জাতীয়তাবাদী ছাত্রসমাজের সাংগঠনিক অভিভাবক তারেক রহমানকে ছাত্রদল পরিবারের পক্ষ থেকে ফুলের শুভেচ্ছা ও আন্তরিক অভিনন্দন জানানো হয়।&rsquo;</p>

<p>ছাত্রদলের সাধারণ সম্পাদক প্রত্যাশা ব্যক্ত করে বলেন, &lsquo;দেশের গণতন্ত্র পুনর্গঠন, জাতীয়তাবাদী আদর্শের সুদৃঢ় প্রতিষ্ঠা এবং জনগণের প্রত্যাশা পূরণে তার নেতৃত্ব জাতিকে নতুন সম্ভাবনার পথে এগিয়ে নেবে।&rsquo;</p>