<p>ময়মনসিংহের মুক্তাগাছা উপজেলার মনতলা সমিতিঘর এলাকায় সিএনজি চালিত অটোরিকশা ও বালু ভর্তি ট্রাকের মুখোমুখি সংঘর্ষে নারীসহ ৪ জন নিহত এবং আরও ২ জন আহত হয়েছেন। ঘটনাটি ঘটে সোমবার (৪মে) বেলা ১২টার দিকে উপজেলার মনতলা সমিতিঘর এলাকায়। তাৎক্ষনিক ভাবে হতাহতদের পরিচয় জানা যায়নি। হতাহতরা সবাই সিএনজি অটোরিকশার যাত্রী বলে জানা গেছে।</p>

<p>পুলিশ ও স্থানীয় সূত্রে জানা যায়, একটি যাত্রীবাহী &nbsp;সিএনজি ময়মনসিংহ-মুক্তাগাছা সড়কের মনতলা এলাকায় পৌঁছালে বিপরীত দিক থেকে আসা একটি দ্রুতগতির বালু ভর্তি ট্রাকের সঙ্গে সংঘর্ষ হয়। এতে সিএনজিটি দুমড়ে মুচড়ে যায় এবং ট্রাকটি রাস্তায় উল্টে যায়। ঘটনাস্থলেই সিএনজির ৩ নারী যাত্রী নিহত হন এবং গুরুতর আহত হন আরও ৩ জন।</p>

<p>আহতদের দ্রুত উদ্ধার করে ময়মনসিংহ মেডিকেল কলেজ হাসপাতালে পাঠানো হলে সেখানে আরেকজনের মৃত্যু হয়। পুলিশ ঘটনাস্থলে পৌঁছে পরিস্থিতি নিয়ন্ত্রণে আনে এবং নিহতদের মরদেহ উদ্ধার করে।</p>

<p>মুক্তাগাছা থানার ভারপ্রাপ্ত কর্মকর্তা (ওসি) মো. কামরুল হাসান বলেন, এ ধরনের দুর্ঘটনা সাধারণত অতিরিক্ত গতি ও অসতর্ক ওভারটেকিংয়ের কারণে ঘটে বলে জানা গেছে।</p>

<p>এ ঘটনায় আইনগত ব্যবস্থা প্রক্রিয়াধীন রয়েছে এবং দুর্ঘটনার সঠিক কারণ তদন্ত করে দেখা হচ্ছে।</p>