<p>সিলেটের জৈন্তাপুর উপজেলায় বজ্রপাতে মাসরুর আহমদ (১৭) নামে এক মাদরাসা শিক্ষার্থীর মৃত্যু হয়েছে।&nbsp;</p>

<p>বুধবার (১ এপ্রিল) সন্ধ্যা সাড়ে ৭টার দিকে উপজেলার ৪নং দরবস্ত ইউনিয়নের পূর্ব গর্দনা গ্রামে এ ঘটনা ঘটে।&nbsp;<br />
নিহত মাসরুর আহমদ গ্রামের হাফিজ মাওলানা আব্দুল খালিকের ছেলে।&nbsp;</p>

<p>জানা যায়, ঘটনার সময় মাসরুর আহমদ নিজ বাড়ির পুকুরপাড়ে অবস্থান করছিলেন। এ সময় বৃষ্টির সাথে হঠাৎ বজ্রপাত হলে তা সরাসরি তার মাথায় আঘাত হানে। এতে তার মাথার চুল পুড়ে যায় এবং তিনি গুরুতর আহত হন। পরবর্তীতে জৈন্তাপুর উপজেলা স্বাস্থ্য কমপ্লেক্সে নিয়ে গেলে কর্তব্যরত চিকিৎসক তাকে মৃত ঘোষণা করেন।</p>

<p>দরবস্ত ইউনিয়নের চেয়ারম্যান মো. বাহারুল আলম বাহার এ তথ্য নিশ্চিত করেছেন।</p>