<p>ত্রয়োদশ জাতীয় সংসদ নির্বাচনে নির্বাচিত সংসদ সদস্যদের শপথ গ্রহণ অনুষ্ঠিত হয়েছে। প্রথমে এমপি হিসেবে শপথ গ্রহণ করেন বিএনপি থেকে নির্বাচিত সংসদ সদস্যরা। পরে শপথ নেন বাংলাদেশ জামায়াতে ইসলামীসহ ১১ দলীয় ঐক্য জোট থেকে বিজয়ী প্রার্থীরা। এবার নতুন সরকারের মন্ত্রিসভা গঠনের পালা। এরইমধ্যে তাদের মন্ত্রিসভার শপথের জন্য প্রধানমন্ত্রীসহ ৫০ জন আমন্ত্রণ পেয়েছেন। এর মধ্যে ২৫ পূর্ণ মন্ত্রী ও ২৪ জন প্রতিমন্ত্রী রয়েছেন।</p>

<p>মঙ্গলবার (১৭ ফেব্রুয়ারি) সরকারের সংশ্লিষ্ট সূত্রে পাওয়া তালিকায় মন্ত্রী হিসেবে রয়েছেন&mdash;</p>

<p>মির্জা ফখরুল ইসলাম আলমগীর, আমীর খসরু মাহমুদ চৌধুরী, সালাহ উদ্দিন আহমদ, ইকবাল হাসান মাহমুদ, হাফিজ উদ্দিন আহমেদ, আবু জাফর মো. জাহিদ হোসেন, আব্দুল আউয়াল মিন্টু, কাজী শাহ মোফাজ্জল হোসেন কায়কোবাদ, মিজানুর রহমান মিনু, নিতাই রায় চৌধুরী, খন্দকার আব্দুল মুক্তাদির মুক্তাদির, আরিফুল হক চৌধুরী, জহির উদ্দিন স্বপন, দীপেন দেওয়ান, আ ন ম এহসানুল হক মিলন, শেখ রবিউল আলম, আসাদুল হাবিব দুলু, সরদার মো. সাখাওয়াত হোসেন, ফকির মাহবুব আনাম, আফরোজা খানম রিতা, মো. শহীদ উদ্দিন চৌধুরী এ্যানি, মো. আসাদুজ্জামান, জাকারিয়া তাহের, মোহাম্মদ আমিনুর রশীদ (টেকনোক্রেট), খলিলুর রহমান (টেকনোক্রেট)।</p>

<p>এছাড়া প্রতিমন্ত্রী হিসেবে রয়েছেন&mdash;এম রাশিদুজ্জামান মিল্লাত, অনিন্দ্য ইসলাম অমিত, শরীফুল আলম, ফরহাদ হোসেন আজাদ, শামা ওবায়েদ, সুলতান সালাহউদ্দিন টুকু, ব্যারিস্টার কায়সার কামাল, মীর মোহাম্মদ হেলাল উদ্দিন, হাবিবুর রশিদ হাবিব, রাজিব আহসান, আজিজুল বারি হেলাল, মীর শাহে আলম, জোনায়েদ সাকি, ইশরাক হোসেন, ফারজানা শারমিন পুতুল, ফরিদুল ইসলাম, নুরুল হক নুর, ইয়াসের খান চৌধুরী, এম ইকবাল হোসেন, এম এ মুহিত, আহমেদ সোহেল মঞ্জুর, ববি হাজ্জাজ, আলী নেওয়াজ খৈয়াম ও আমিনুল হক (টেকনোক্রেট)।&nbsp;</p>

<p>এদিকে প্রত্যাশিত অনেক নেতা মন্ত্রিপরিষদে &lsquo;জায়গা পাচ্ছেন না&rsquo; বলেও স্থায়ী কমিটির একজন সদস্য জানিয়েছেন। তবে সাবেক মন্ত্রীদের মধ্যে বেশ কয়েকজন সম্ভাব্য পরিষদে জায়গা পেয়েছেন।</p>

<p>এদিন সকালে বিএনপির নবনির্বাচিত এমপিরা সংসদে শপথ নিয়েছেন। সে সময় তারা এমপি হিসেবে শপথ নিলেও সংবিধান সংস্কার পরিষদের সদস্য হিসেবে শপথ নেননি।</p>

<p>শপথ নেওয়ার পর সংসদীয় কমিটির সভায় তারা তারেক রহমানকে সংসদ নেতা নির্বাচন করেন।</p>

<p>ত্রয়োদশ সংসদ নির্বাচনে নিরঙ্কুশ সংখ্যাগরিষ্ঠতা পাওয়া বিএনপির নেতা হিসেবে তিনিই হতে যাচ্ছেন পরবর্তী প্রধানমন্ত্রী। তিন দশক পর নতুন প্রধানমন্ত্রী পাচ্ছে বাংলাদেশ।</p>

<p>তারেক রহমানের মন্ত্রিসভায় কারা থাকছেন, সেদিকে এখন সবার নজর। মন্ত্রীদের সংখ্যা ৪০ জনের আশপাশে থাকার কথা আগের দিন সোমবার শোনা গেলেও এখন তা বাড়ছে বলে খবরে এসেছে। যাদের নিয়ে &lsquo;সবার আগে বাংলাদেশ&rsquo; স্লোগানে দেশ গড়তে চান তারেক রহমান।</p>

<p>মন্ত্রিসভার সদস্যদের শপথের প্রস্তুতির অংশ হিসেবে পরিবহন পুল থেকে আগের দিন ৩৭টি গাড়ি প্রস্তুত রাখা হলেও মঙ্গলবার সচিবালয়ে আনা হয়েছে ৪৭টি গাড়ি।</p>