<p>গাইবান্ধার গোবিন্দগঞ্জ উপজেলায় সড়কের পাশে দাঁড়িয়ে থাকা পাথরবোঝাই ট্রাকে পেছন থেকে সজোরে ধাক্কা দেয় বালুবাহী অপর একটি ট্রাক। এতে বালুবাহী ট্রাকটির চালক ও তার সহকারী নিহত হয়েছেন।&nbsp;</p>

<p>সোমবার (৫ জানুয়ারি) সন্ধ্যা সাড়ে ৭টার দিকে উপজেলার ঢাকা-রংপুর মহাসড়কের গুপিনাথপুর এলাকায় এ দুর্ঘটনা ঘটে।</p>

<p>নিহতের মধ্যে একজন হলেন&mdash; উপজেলার কোচাশহর ইউনিয়নের বুনোতলা গ্রামের চান মিয়া (৫৫)। অপরজনের পরিচয় পাওয়া যায়নি।</p>

<p>প্রত্যক্ষদর্শীরা জানায়, দুর্ঘটনার সময় সড়কের পাশে পাথরবোঝাই একটি ট্রাক দাঁড়িয়ে ছিল। এ সময় বালুবাহী অপর একটি ট্রাক পেছন থেকে সজোরে ধাক্কা দেয়। এতে বালুবাহী ট্রাকটির চালক ও তার সহকারী ঘটনাস্থলেই মারা যান।</p>

<p>গোবিন্দগঞ্জ হাইওয়ে থানার ভারপ্রাপ্ত কর্মকর্তা (ওসি) মোজাফফর হোসেন সড়ক দুর্ঘটনায় ২ জন নিহতের বিষয়টি নিশ্চিত করে বলেন, &nbsp;খবর পেয়ে ঘটনাস্থলে গিয়ে নিহতদের মরদেহ উদ্ধার করা হয়েছে। এ ঘটনায় আইনগত ব্যবস্থা চলমান রয়েছে।</p>