<p>গোপালগঞ্জ- টেকেরহাট আঞ্চলিক সড়কের কংশুর বাসস্ট্যান্ড এলাকায় নছিমন নিয়ন্ত্রণ হারিয়ে খাঁদে পড়ে বিপ্লব বিশ্বাস (৩০)নামে নছিমন চালক নিহত হয়েছে। এসময় নছিমনে থাকা আরও দুইজন গুরুতর আহত হয়।&nbsp;</p>

<p>শনিবার (৭ মার্চ) সকাল ১০ টার দিকে এ দূর্ঘটনা ঘটে।&nbsp;</p>

<p>বৌলতলী পুলিশ ফাড়ির এস.আই মোঃ শামিম &nbsp;আল মামুন জানান, গোপালগঞ্জ থেকে ছেড়ে আসা নছিমনটি কংশুর মসজিদ মোড়ে ঘোরার সময় নিয়ন্ত্রণ হারিয়ে খাঁদে পড়ে যায়। এ সময় নছিমন চালক বিপ্লব ঘটনাস্থলে মারা যায়। এ ঘটনায় আহত নসিমনে &nbsp;থাকা দুইজনকে গুরুতর অবস্থায় গোপালগঞ্জ ২৫০ শয্যা জেনারেল হাসপাতালে ভর্তি করা হয়েছে।</p>

<p>নিহতের মরদেহ গোপালগঞ্জ জেনারেল হাসপাতালের মর্গে পাঠানো হয়েছে।</p>