<p>&ldquo;শুভ কাজে সবার পাশে&rdquo;এই প্রতিপাদ্যকে সামনে রেখে রৌমারী উপজেলা সদর ইউনিয়নের নটান পাড়া গ্রামে স্বামীহারা এক অসহায় দরিদ্র পরিবারের পাশে দাঁড়িয়েছে বসুন্ধরা শুভসংঘ, রৌমারী উপজেলা কমিটি। নটান পাড়া গ্রামে স্বামীহারা তিন সন্তানের জননী মালাভানুর হাতে এক মাসের খাদ্যসামগ্রী তুলে দেন সংগঠনের নেতৃবৃন্দ।&nbsp;</p>

<p>জানাযায়, স্বামী মৃত্যুর পর ছোট ছোট সন্তানদের নিয়ে অন্যের জমিতে কোন মতে মানবেতর জীবন যাপন করে আসছিলেন তিনি। তার এমন দুর্দশার কথা জানতে পেরে মানবিক সহায়তার হাত বাড়ায় বসুন্ধরা শুভসংঘ। খাদ্য সহায়তার মধ্যে ছিল চাল, ডাল, আলু, আটা ও তেলসহ নিত্য প্রয়োজনীয় বিভিন্ন সামগ্রী।&nbsp;</p>

<p>মালাভানু বলেন, স্বামী মারা যাওয়ার পর তিনটা বাচ্চা নিয়ে অনেক কষ্টে দিন কাটাচ্ছি। ঠিকমতো খাওয়াতে পারিনা। আজকে যে সহায়তা পেলাম, এতে অন্তত কিছুদিন ভালোভাবে চলতে পারবো। যারা আমাকে সাহায্য করেছেন, আল্লাহ তাদের মঙ্গল করুন।</p>

<p>বসুন্ধরা শুভসংঘ রৌমারী উপজেলা কমিটির সভাপতি মাসুদ পারভেজ রুবেল বলেন, অসহায় ও দুস্থ মানুষের পাশে দাঁড়ানোই আমাদের লক্ষ্য। আমরা চেষ্টা করছি মানুষের পাশে থাকতে। আমি আশা করি এই ধরনের কার্যক্রম ভবিষ্যতেও অব্যাহত থাকবে আমাদের এই সংগঠনের।</p>

<p>এ সময় উপস্থিত ছিলেন দৈনিক করতোয়া পত্রিকার রৌমারী উপজেলা প্রতিনিধি সাংবাদিক শওকত আলী মন্ডল, শুভসংঘের সদস্য রাহিম রেজওয়ান, মেহেদী হাসান ও কাবিদুল ইসলামসহ প্রমুখ।&nbsp;</p>

<p><br />
&nbsp;</p>