<p>পটুয়াখালীর বাউফলে মাছ আহরণ নিষিদ্ধকালীন সময়ে জেলেদের মাঝে খাদ্য সামগ্রী বিতরণ করা হয়েছে।</p>

<p>মঙ্গলবার (২১ এপ্রিল) দুপুরে বাউফল উপজেলা পরিষদ চত্বরে এক হাজার জেলের মাঝে এ&nbsp;খাদ্য সহায়তা প্রদান করা হয়।</p>

<p>এতে প্রধান অতিথি হিসেবে উপস্থিত ছিলেন উপজেলা নির্বাহী অফিসার (ইউএনও) সালেহ আহমেদ। সভাপতিত্ব করেন উপজেলা সিনিয়র মৎস্য কর্মকর্তা এম এম পারভেজ।</p>

<p>প্রধান অতিথির বক্তব্যে (ইউএনও) সালেহ আহমেদ বলেন, ২০২৫-২৬ অর্থবছরে ইলিশ সম্পদ উন্নয়ন ও ব্যবস্থাপনা প্রকল্প এর আওতায় ইলিশ অভয়াশ্রমে মার্চ এপ্রিল মাছ আহরণ নিষিদ্ধকালীন সময়ে জেলেদের সহায়তায় এই খাদ্য সামগ্রী বিতরণ করা হচ্ছে।</p>

<p>তিনি আরও বলেন, আশা করবো সরকারি এই খাদ্য সামগ্রী পাওয়ার পরে জেলেরা নিষিদ্ধ সময়ে আর মাছ আহরণ করবে না। নিষিদ্ধ সময় মাছ আহরণ দণ্ডনীয় অপরাধ।</p>

<p>এ সময় অন্যদের মধ্যে আরও উপস্থিত ছিলেন বাউফল থানার ভারপ্রাপ্ত কর্মকর্তা ওসি সিরাজুল ইসলাম, প্রাণিসম্পদ কর্মকর্তার ডাক্তার আবু রায়হান, উপজেলা পল্লী উন্নয়ন কর্মকর্তা বাসুদেব সরকারসহ অন্যান্য ব্যক্তিবর্গ।</p>

<p>উল্লেখ্য, প্রতি জেলে পরিবারকে মাসে ৬ কেজি আটা, ৪ কেজি ডাল, ৫ লিটার তেল, ৮ কেজি আলু, ২ কেজি চিনি, ২ কেজি লবণ হিসাবে ২ মাসের খাদ্য সামগ্রী দেওয়া হয়েছে।</p>