<p>সুবিধাবঞ্চিত শিশুদের নিয়ে ইফতার আয়োজন করেছে স্বেচ্ছাসেবী সংগঠন এইচডিটি ও বাবুই সামাজিক সংস্থা। মঙ্গলবার (১৪ রমজান) বিকেলে পিরোজপুরের এপেক্স ক্লাব মিলনায়তন এ ইফতার মাহফিল অনুষ্ঠিত হয়।</p>

<p>স্বেচ্ছাসেবী সংগঠন এইচডিটি&rsquo;র অর্থায়নে এবং বাবুই উন্নয়ন সংস্থার আয়োজন করা হয়। বাবুই উন্নয়ন সংস্থার সভাপতি মেহেদী হাসানের সভাপতিত্বে অনুষ্ঠানে প্রধান অতিথি হিসেবে উপস্থিত ছিলেন পিরোজপুর জেলা সমাজসেবা কার্যালয়ের উপ পরিচালক ইকবাল কবির।</p>

<p>প্রধান অতিথির বক্তব্যে ইকবাল কবির বলেন, প্রতিবছর এ দুটি সংস্থা এ ধরনের মানবিক আয়োজন করে থাকে। তাদের এই উদ্যোগ প্রশংসনীয় এবং তিনি সবসময় এ ধরনের আয়োজনে পাশে থাকার চেষ্টা করেন। তিনি আরও বলেন, সমাজের সবার উচিত এমন সামাজিক ও মানবিক কার্যক্রমে এগিয়ে আসা।</p>

<p>ইফতার অনুষ্ঠানে সুবিধাবঞ্চিত একশত শিশু, সংগঠনের স্বেচ্ছাসেবকবৃন্দ এবং এলাকার গণ্যমান্য ব্যক্তিবর্গ উপস্থিত ছিলেন। অনুষ্ঠানে শিশুদের মাঝে ইসলামিক বই বিতরণ করা হয়।</p>

<p>আয়োজকরা জানান, প্রতি রমজানেই তারা এ ধরনের কার্যক্রম পরিচালনা করে থাকেন। শুধু ইফতার আয়োজন নয়, রমজানজুড়ে অসহায় পরিবারের মাঝে খাদ্যসামগ্রী বিতরণসহ সারা বছরই অসহায় মানুষের পাশে থাকার জন্য কাজ করে যাচ্ছে সংগঠনটি।</p>

<p>ইফতারে অংশ নেওয়া কয়েকজন শিশু জানায়, &ldquo;রমজান মাসে আমরা সবসময় ভালো ইফতার করতে পারি না। আজকের ইফতার খেয়ে খুব ভালো লেগেছে। বই পেয়ে আমরা অনেক খুশি।&rdquo;</p>