<p style="text-align: justify;">বিএনপির কেন্দ্রীয়&nbsp; নেতা ও&nbsp; নাটোর-২ (সদর ও নলডাঙ্গা) আসনের&nbsp;বিএনপি মনোনীত ধানের&nbsp;শীষ&nbsp;প্রার্থী&nbsp;অ্যাডভোকেট এম. রুহুল কুদ্দুস তালুকদার দুলু বলেছেন, &lsquo;আমাদের সুনিশ্চিত বিজয়কে একটা শক্তি&nbsp;ষড়যন্ত্র চক্রান্ত করার চেষ্টা করছে। বাংলাদেশে মানুষ চায় একটি নিরপেক্ষ অবাধ নির্বাচন।&rsquo;</p>

<p style="text-align: justify;">শনিবার (৩১ জানুয়ারি)&nbsp;নাটোরের নলডাঙ্গা উপজেলার পিপরুল ইউনিয়নের কালিগঞ্জ এলাকায় নির্বাচনি প্রচারণায়&nbsp;তিনি&nbsp;এ কথা বলেন।</p>

<p style="text-align: justify;">রুহুল কুদ্দুস তালুকদার দুলু বলেন, এই নির্বাচনকে বানচাল করার জন্য একটি রাজনৈতিক&nbsp;গোষ্ঠী যারা বাংলাদেশের স্বাধীনতা সার্বভৌমত্বের বিরোধী&nbsp;ভূমিকা পালন&nbsp;করেছে, এই গোষ্ঠী আবার নতুন করে তৎপর হয়েছে। বাংলাদেশের মানুষকে ঐক্যবদ্ধ ভাবে এই ষড়যন্ত্র মোকাবেলা করতে হবে।</p>

<p style="text-align: justify;">এ সময় উপস্থিত ছিলেন জেলা বিএনপির সদস্য শহিদুল্লাহ সোহেল, স্বেচ্ছাসেবক দলের সাবেক সাধারণ সম্পাদক রাসেল আহম্মেদ রনি, ওলামা দলের সাধারণ সম্পাদক শফিকুল ইসলাম, নলডাঙ্গা&nbsp;উপজেলা বিএনপির সাবেক সাংগঠনিক সম্পাদক শফিকুল ইসলাম বুলবুল, পিপরুল ইউনিয়নের বিএনপির সভাপতি হুমায়ন শিকদারসহ&nbsp;বিএনপির&nbsp;নেতৃবৃন্দ।&nbsp;</p>

<p style="text-align: justify;"><em>জাহিদুল/নাটোর</em></p>