<p>বাংলাদেশ জাতীয়তাবাদী ছাত্রদলের ঢাকা মহানগর ইউনিটের পূর্ণাঙ্গ কমিটি ঘোষণার পর রাজনৈতিক অঙ্গনে নতুন করে উদ্দীপনা তৈরি হয়েছে। এই ধারাবাহিকতায় ঢাকা মহানগর পশ্চিম ছাত্রদলের সহ-সভাপতি হিসেবে নির্বাচিত হয়েছেন পিরোজপুরের কৃতি সন্তান এম.ডি. শহিদুল ইসলাম রানা।</p>

<p>শনিবার (৪ এপ্রিল) বাংলাদেশ জাতীয়তাবাদী ছাত্রদল কেন্দ্রীয় সংসদের সভাপতি রাকিবুল ইসলাম রাকিব এবং সাধারণ সম্পাদক নাছির উদ্দিন নাছির স্বাক্ষরিত এক প্রজ্ঞাপনে এই কমিটি অনুমোদন দেওয়া হয়।</p>

<p>নবগঠিত কমিটিতে সহ-সভাপতি পদে জায়গা পাওয়া শহিদুল ইসলাম রানা ছাত্ররাজনীতিতে দীর্ঘদিনের অভিজ্ঞ নেতা। তিনি পূর্বে মামুন-রুবেল কমিটির পিরোজপুর জেলা ছাত্রদলের যুগ্ম সাধারণ সম্পাদক হিসেবে দায়িত্ব পালন করেছেন। এছাড়াও তিনি বর্তমানে শহীদ জিয়া পরিষদ কেন্দ্রীয় সংসদের সভাপতি হিসেবে দায়িত্ব পালন করছেন।<br />
রাজনৈতিক জীবনে সক্রিয় ও আন্দোলনমুখী এই নেতা ঢাকার রাজপথে বিভিন্ন আন্দোলন-সংগ্রামে গুরুত্বপূর্ণ ভূমিকা রেখেছেন। বিশেষ করে জুলাই গণঅভ্যুত্থানের সময় তার সাহসী ও সক্রিয় উপস্থিতি নেতাকর্মীদের মাঝে ব্যাপকভাবে প্রশংসিত হয়।</p>

<p>নবনির্বাচিত সহ-সভাপতি শহিদুল ইসলাম রানা তার প্রতিক্রিয়ায় বলেন, &ldquo;আমি বাংলাদেশ জাতীয়তাবাদী ছাত্রদলের কেন্দ্রীয় নেতৃত্বের প্রতি কৃতজ্ঞ, যারা আমাকে এই গুরুত্বপূর্ণ দায়িত্ব দিয়েছেন। আমি আমার উপর অর্পিত দায়িত্ব নিষ্ঠা ও সততার সঙ্গে পালন করার চেষ্টা করবো। ছাত্রদলকে আরও শক্তিশালী ও গতিশীল সংগঠন হিসেবে গড়ে তুলতে আমি সর্বোচ্চ চেষ্টা চালিয়ে যাবো।&rdquo;</p>

<p>তিনি আরও বলেন, &ldquo;দল ও দেশের স্বার্থে অতীতের মতো আগামীতেও রাজপথে সক্রিয় থাকবো এবং গণতন্ত্র রক্ষায় আন্দোলনে অগ্রণী ভূমিকা রাখবো, ইনশাআল্লাহ।&rdquo;</p>

<p>দলীয় নেতাকর্মীরা আশা প্রকাশ করেছেন, শহিদুল ইসলাম রানার নেতৃত্বে ঢাকা মহানগর পশ্চিম ছাত্রদল আরও সুসংগঠিত ও শক্তিশালী হয়ে উঠবে।</p>