<p>বিএনপি&nbsp;মহাসচিব ও স্থানীয় সরকার মন্ত্রী মির্জা ফখরুল ইসলাম আলমগীর বলেন, &lsquo;&lsquo;জামায়াত কখনও সুস্থ চিন্তা করতে পারে না।&rsquo;&rsquo;</p>

<p>শনিবার (২৫ এপ্রিল) দুপুরে রাজধানীর নয়াপল্টনে বিএনপির কেন্দ্রীয় কার্যালয়ে দলের যৌথসভা শেষে সাংবাদিকদের সাথে মতবিনিময়কালে তিনি এ মন্তব্য করেন।</p>

<p>জানা যায়, মহান মে দিবস সফল করার লক্ষ্যে এই সভার আয়োজন করা হয়। এতে দলীয় অঙ্গ সংগঠনের নেতারা অংশগ্রহণ করেন।</p>

<p>জামায়াত আমিরের বক্তব্য প্রত্যাখ্যান করে বিএনপির মহাসচিব বলেন, &lsquo;সম্পূর্ণ নিরপেক্ষ নির্বাচনের মধ্যদিয়ে বিএনপি সরকার গঠন করেছে। নির্বাচন ইঞ্জিনিয়ারিং করে বিএনপি ক্ষমতায় এসেছে&ndash;এমন বক্তব্য সম্পূর্ণ ভিত্তিহীন। এর মাধ্যমে আবারও দেশে বিভেদ ও ধূম্রজাল সৃষ্টি করা হচ্ছে। তারা আসলে ভিন্নভাবে দেশে স্বৈরশাসন ফিরিয়ে আনার পাঁয়তারা করছে কি না, তা নিয়ে ভাবার সময় এসেছে। জামায়াত কখনও সুস্থ চিন্তা করতে পারে না।&rsquo;</p>

<p>ছাত্র রাজনীতিতে অস্থিতিশীল পরিবেশ তৈরির চেষ্টায় একটি চক্র কাজ করছে উল্লেখ করে স্থানীয় সরকার মন্ত্রী বলেন, &lsquo;&lsquo;শিক্ষার্থীরা অপরাজনীতি পরিহার করবে বলেই সরকার বিশ্বাস করে।&rsquo;&rsquo;</p>

<p>এ সময় কোনো অপশক্তি যেন দেশে স্থিতিশীলতা নষ্ট করতে না পারে, সে জন্য নেতা-কর্মীদের সজাগ থাকার আহ্বান জানান তিনি।</p>

<p>বিএনপির মহাসচিব বলেন, &lsquo;&lsquo;এই ফ্যাসিস্ট শক্তিকে রাজনৈতিকভাবে পুরোপুরি নির্মূল করতে হবে। দেশের মানুষই তাদের প্রতিহত করবে।&rsquo;&rsquo;</p>