<p>রাজধানীর বসুন্ধরা আবাসিক এলাকায় জাঁকজমকপূর্ণ আয়োজনের মধ্য দিয়ে অনুষ্ঠিত হলো দেশের অন্যতম শীর্ষস্থানীয় শিল্পগোষ্ঠী নর্থ সাউথ গ্রুপ লিমিটেডের মাসিক সমন্বয় সভা।&nbsp;</p>

<p>বৃহস্পতিবার (১ জানুয়ারি) যমুনা ফিউচার পার্ক সংলগ্ন রেস্তরাঁ ব্যুফে লাউঞ্জে এই সভার আয়োজন করা হয়।&nbsp;</p>

<p>অনুষ্ঠানে উপস্থিত ছিলেন, নর্থ সাউথ গ্রুপের চেয়ারম্যান মো. সাইদুল ইসলাম সাজু, উপ-ব্যবস্থাপনা পরিচালক (ডিএমডি) মাহবুবুল হোসেন খান, সিইও ব্রিগেডিয়ার জেনারেল (অব.) মাহফুজুর রহমান, দৈনিক এদিনের নির্বাহী সম্পাদক খন্দকার মোজাম্মেল হক, গ্রুপের পরিচালক (প্রশাসন) কর্নেল (অব.) &nbsp;শফিউল আলম খান প্রমুখ। গ্রুপের ব্যবস্থাপনা পরিচালক (এমডি) ইউসুফ আলী খান ঢাকার বাইরে থাকার কারণে অনুষ্ঠানস্থলে সশরীরে উপস্থিত থাকতে না পারলেও ভার্চ্যুয়ালি সবাইকে শুভেচ্ছা জানান।</p>

<p>কোরআন তেলাওয়াতের মাধ্যমে শুরু হওয়া অনুষ্ঠানটি শুভেচ্ছা বক্তব্যের মাধ্যমে উদ্বোধন ঘোষণা করেন গ্রুপের সিইও ব্রিগেডিয়ার জেনারেল (অব.) মাহফুজুর রহমান। এ সময় সাবেক প্রধানমন্ত্রী ও বিএনপির চেয়ারপারসন বেগম খালেদা জিয়ার মৃত্যুতে শোক প্রকাশ করা হয়।&nbsp;</p>

<p>এরপর অনুষ্ঠান সঞ্চালনা করেন গ্রুপের ডিএমডি মাহবুবুল হোসেইন খান। এ সময় তিনি অনুষ্ঠানে উপস্থিত সবাইকে শুভেচ্ছা জানান। এরপর এক-এক করে গ্রুপের বিভিন্ন বিভাগের সেরা কর্মীদের নাম ঘোষণা করেন।</p>

<p><strong>পুরস্কারপ্রাপ্তরা হলেন:</strong> বেস্ট সেলার অব দা ইয়ার জিএম হুমায়ুন কবির, বেস্ট কন্ট্রিবিউটর এজিএম আব্বাস উদ্দিন, বেস্ট এমপ্লয়ি ল্যান্ড অ্যান্ড লিগ্যাল ডিজিএম কাজী ফিরোজ আহমেদ, বেস্ট এমপ্লয়ি অ্যাকাউন্টস সিনিয়র ডেপুটি ম্যানেজার মো. ইউসুফ, বেস্ট এমপ্লয়ি আইটি, ডেপুটি ম্যানেজার মোহাম্মদ আল মারুফ, বেস্ট এমপ্লয়ি অ্যাডমিন অ্যাসিস্ট্যান্ট ম্যানেজার মো. তারিক রহমান, বেস্ট এমপ্লয়ি আর্কিটেক অ্যান্ড ইঞ্জিনিয়ার (আর্কিটেক) সোহেল আহমেদ, বেস্ট এমপ্লয়ি সিআর, অ্যাসিস্ট্যান্ট ম্যানেজার রায়হান আলী ফকির, বেস্ট এমপ্লয়ি কল সেন্টার, ম্যানেজার নাফিউর রহমান, বেস্ট এমপ্লয়ি ফ্রন্টডেস্ক মিমি চৌধুরী, বেস্ট এমপ্লয়ি প্রটোকল অফিসার সাইফুল ইসলাম, বেস্ট এমপ্লয়ি ড্রাইভার হারিস চকিদার এবং বেস্ট এমপ্লয়ি অফিস এসিস্ট্যান্টের পুরস্কার পান মো, সোলায়মান।</p>

<p>সভায় সদ্য সমাপ্ত ডিসেম্বর (২০২৫) মাসের সেলস রিপোর্ট পর্যালোচনা করা হয় এবং নতুন বছরের প্রথম মাস জানুয়ারির ব্যবসায়িক লক্ষ্যমাত্রা নির্ধারণ করা হয়। উক্ত সভায় নর্থসাউথ গ্রুপের আওতাধীন বিভিন্ন গুরুত্বপূর্ণ বিভাগের কর্মকর্তা ও কর্মচারীরা অংশ নেন। এর মধ্যে ছিলেন, মার্কেটিং ও সিআর, অ্যাকাউন্টস, অডিট, আইটি লিগ্যাল এবং নর্থসাউথ ডেইলি এদিন প্রেস মিডিয়া লিমিটেডের আওতাধীন দৈনিক এদিন, এদিন টিভি ও এদিন মাল্টিমিডিয়ার কর্মীরা। একই সঙ্গে গ্রুপের সকল সাইট অফিসের প্রতিনিধিরা উপস্থিত ছিলেন।&nbsp;</p>

<p>সভায় বক্তারা গত মাসের কাজের মূল্যায়ন করেন এবং নতুন বছরের চ্যালেঞ্জ মোকাবিলায় সম্মিলিত প্রচেষ্টার ওপর গুরুত্বারোপ করেন। ডিরেক্টর অ্যাডমিন তার বার্তায় প্রতিষ্ঠানের শৃঙ্খলা ও লক্ষ্য অর্জনে অবিচল থাকার আহ্বান জানান। সভা চলাকালীন কর্মকর্তা-কর্মচারীদের জন্য আধ্যাত্মিক ও নৈতিক মূল্যবোধের অংশ হিসেবে জামাতের সাথে নামাজ আদায়ের বিশেষ নির্দেশনাও দেওয়া হয়। গ্রুপের বিভিন্ন পর্যায়ের কর্মকর্তাদের মধ্যে পারস্পরিক মতবিনিময় ও সৌহার্দ্যপূর্ণ পরিবেশে অনুষ্ঠিত এই সমন্বয় সভা ইংরেজি নববর্ষের শুভেচ্ছা জানিয়ে&nbsp;নৈশভোজের মাধ্যমে সমাপ্ত হয়।</p>