<p>ত্রয়োদশ জাতীয় সংসদ নির্বাচনে নবনির্বািচিত সংসদ সদস্যদের শপথ গ্রহণ নিয়ে সৃষ্ট আইনি জটিলতা পরিষ্কার করেছেন আইন উপদেষ্টা আসিফ নজরুল।</p>

<p>বৃহস্পতিবার (৫ ফেব্রুয়ারি) সচিবালয়ে আয়োজিত এক প্রেস ব্রিফিংয়ে তিনি এই কথা বলেন।</p>

<p>আইন উপদেষ্টা বলেন, &lsquo;নতুন নির্বাচিত সংসদ সদস্যদের সাবেক স্পিকার, ডেপুটি স্পিকারের শপথ পড়ানোর সুযোগ নেই। তাই প্রধান উপদেষ্টার পরামর্শে রাষ্ট্রপতি থেকে বর্ণিত কোনো ব্যক্তি শপথ পড়াবেন। তা না হলে প্রধান নির্বাচন কমিশনার নির্বাচনের তিন দিন পর শপথ গ্রহণ করাতে পারবেন।&rsquo;&nbsp;</p>

<p>আসিফ নজরুল আরও বলেন, &lsquo;নতুন এমপিদের শপথ পড়ানো নিয়ে অন্তর্বর্তীকালীন সরকার কোনো সময়ক্ষেপণ করবে না।&rsquo;</p>

<p>এছাড়াও,&nbsp;বিষয়টি নিয়ে সংসদ সচিবালয়ের জ্যেষ্ঠ সচিবের সঙ্গে আলোচনা হবে জানিয়ে আইন উপদেষ্টা বলেন, &lsquo;তার&nbsp;সঙ্গে কথা বলা হবে, আইন দেখা হবে। তারপর চূড়ান্ত পর্যায়ে প্রধান উপদেষ্টাকে অভিমত জানানো হবে।&rsquo;</p>