<p>মানিকগঞ্জের শিবালয় উপজেলার তেওতা আলোকদিয়ার চরে যমুনা নদীতে বালু মহলে সশস্ত্র হামলায় ইফতিয়ার এন্টারপ্রাইজের এক ম্যানেজার মো: মিরাজ হোসেনকে গুলি করে হত্যা করা হয়েছে। এ ঘটনায় জাহাঙ্গীর আলম নামের আরো একজন গুলিবিদ্ধ হয়েছে। মৃত মিরাজ হোসেন গ্রামের বাড়ি পাবনার সদর উপজেলায়।</p>

<p>শুক্রবার (৩এপ্রিল) সন্ধ্যায় শিবালয় উপজেলার তেওতা ইউনিয়নের আলোকদিয়ার চরে যমুনা নদীতে &nbsp;এ ঘটনা ঘটে।</p>

<p>শিবালয় উপজেলার তেওতা বালুমহালের ইজারাদার কাওছার হোসেন জানান, গত বৃহস্পতিবার তাঁর মোবাইল ফোনে অজ্ঞাত ব্যক্তি হুমকি দেয়&ndash; নদী থেকে বালু উত্তোলন করে তা বাল্কহেড জাহাজে বিক্রি করলে তাঁকে খুন করা হবে। এ ব্যাপারে তিনি বৃহস্পতিবারই শিবালয় থানায় একটি সাধারণ ডায়েরি (জিডি) করেন। শুক্রবার সন্ধ্যার দিকে নদীপারে ম্যানেজার মিরাজসহ তাঁর লোকজন ড্রেজারে অবস্থান করছিলেন। এ সময় স্পিডবোটে দুর্বৃত্তরা এসে এলোপাতাড়ি গুলি ছুড়ে। ম্যানেজার মিরাজকে গুলি করে ও কুপিয়ে গুরুতর আহত করা হয়। এরপর দুর্বৃত্তরা পালিয়ে যায়। পরে স্থানীয়রা আহত মিরাজ ও জাহাঙ্গীরকে উদ্ধার করে শিবালয় নিয়ে আসেন। মিরাজকে মানিকগঞ্জ ২৫০ শয্যা হাসপাতালে নিয়ে গেলে সেখানের দায়িত্বরত চিকিৎসক তাঁকে মৃত ঘোষণা করেন। মরদেহ হাসপাতাল মর্গে রয়েছে। গুলিবিদ্ধ জাহাঙ্গীরকে হাসপাতালে ভর্তি করা হয়েছে।</p>

<p>এ ঘটনায় এলাকায় আতঙ্ক বিরাজ করছে।</p>

<p>এ বিষয়ে শিবালয় থানা অফিসার ইনচার্জ ওসি মোহাম্মদ মনির হোসেন বলেন, &nbsp;স্থানীয় ও ইজারদারের &nbsp;লোকজন জানান, সিরাজগঞ্জের &nbsp; অবৈধ বালুক ব্যবসায়ী &nbsp; বাল্ভ হেড বোঝাই বালু উত্তোলন করে মানিকগঞ্জ জেলার বিভিন্ন জায়গায় বাণিজ্যিক ভিত্তিতে বিক্রি করে। এতে &nbsp;সরকারি ইজারদারের বালু উত্তোলনের পর &nbsp;বিক্রি করতে না পেরে &nbsp;প্রতিদিন কয়েক লক্ষ টাকা &nbsp;অর্থনৈতিক ভাবে ক্ষতি &nbsp;হয়। এই নিয়ে &nbsp;কয়েকদিন &nbsp;যাবত ইজারদার &nbsp;এবং &nbsp;অবৈধ বালু ব্যবসায়ীদের সাথে &nbsp;মধ্যে বিরোধ চলছিল। সেই জের ধরে এই ঘটনা &nbsp;ঘটতে পারে বলে অনেকের ধারণা । বিষয়টি খতিয়ে দেখা হচ্ছে।&nbsp;</p>

<p>পুলিশ ঘটনাস্থল পরিদর্শন করেছে এবং জড়িতদের গ্রেপ্তারের চেষ্টা চলছে ।<br />
&nbsp;</p>