<p>প্রবাসীকল্যাণ, শ্রম ও কর্মসংস্থান মন্ত্রী আরিফুল হক চৌধুরী জানিয়েছেন, মধ্যপ্রাচ্যের চলমান যুদ্ধ পরিস্থিতিতে ফ্লাইট বাতিলের কারণে যেসব প্রবাসীর ভিসার মেয়াদ শেষ হয়ে গেছে, তাদের সহায়তায় বিশেষ হটলাইন সেবা চালু করেছে প্রবাসীকল্যাণ মন্ত্রণালয়।</p>

<p>শনিবার (৭ মার্চ) সকালে সিলেটের মির্জাজাঙ্গাল এলাকায় একাডেমি ফর মনিপুরী কালচার অ্যান্ড আর্টস আয়োজিত হোলি উৎসবের অনুষ্ঠানে সাংবাদিকদের মন্ত্রী এই তথ্য জানান।</p>

<p>প্রবাসীকল্যাণ মন্ত্রী বলেন, &lsquo;ভিসার মেয়াদ যাদের শেষ হয়েছে তারা মন্ত্রণালয়ে যোগাযোগ করলে সরকার তাদের সাধ্য অনুযায়ী সাহায্য করবে। প্রবাসীদের এসব সমস্যা সমাধানে সরকার অঙ্গীকারবদ্ধ।&rsquo;</p>

<p>তিনি বলেন, &lsquo;মধ্যপ্রাচ্যে যুদ্ধ পরিস্থিতিতে যারা মারা গেছে, সেই খবর পাওয়া মাত্রই আমরা সে দেশের সরকারকে অবগত করেছি। প্রবাসীকল্যাণ মন্ত্রণালয় প্রতিনিয়ত এ বিষয়ে খোঁজখবর নিচ্ছে। প্রধানমন্ত্রীও প্রতিনিয়ত খবর নিচ্ছেন।&rsquo;</p>