<p>ঝালকাঠির কাঁঠালিয়ায় পবিত্র রমজান মাস উপলক্ষে ১৬টি হাফেজিয়া মাদরাসা ও এতিমখানার মধ্যে খেজুর বিতরণ করা হয়েছে।</p>

<p>বৃহস্পতিবার (১২ মার্চ) উপজেলা প্রশাসনের উদ্যোগে এ খেজুর বিতরণ কার্যক্রম অনুষ্ঠিত হয়। অনুষ্ঠানে উপস্থিত ছিলেন উপজেলা নির্বাহী কর্মকর্তা (ইউএনও) মো. মকবুল হোসেন, পিআইও মো. যোবায়ের হোসেন এবং সিনিয়র সাংবাদিক আব্দুল হালিম।</p>

<p>এ সময় ১৬টি মাদরাসা ও এতিমখানার প্রতিনিধিদের হাতে মোট ১৬ কার্টন খেজুর তুলে দেওয়া হয়। প্রতিটি কার্টনে ৮ কেজি করে খেজুর ছিল, যা রমজান মাসে শিক্ষার্থী ও এতিমদের ইফতারের জন্য সহায়তা হিসেবে বিতরণ করা হয়েছে।</p>

<p>উপজেলা নির্বাহী কর্মকর্তা (ইউএনও) মো. মকবুল হোসেন বলেন,</p>

<p>&ldquo;পবিত্র রমজান মাসে এতিম ও মাদরাসার শিক্ষার্থীদের পাশে দাঁড়ানো আমাদের সামাজিক দায়িত্ব। সরকার অসহায় ও এতিম শিশুদের কল্যাণে বিভিন্ন উদ্যোগ গ্রহণ করেছে। তাদের ইফতারের জন্য এ খেজুর বিতরণ করা হয়েছে এবং ভবিষ্যতেও এমন মানবিক কার্যক্রম অব্যাহত থাকবে।&rdquo;</p>

<p>খেজুর পেয়ে মাদরাসা কর্তৃপক্ষ ও শিক্ষার্থীরা সন্তোষ প্রকাশ করেন এবং উপজেলা প্রশাসনকে এ উদ্যোগের জন্য ধন্যবাদ জানান।</p>