<p>সৌদি আরবের সাথে মিল রেখে শিবগঞ্জে কয়েকটি গ্রামে পবিত্র ঈদুল ফিতরের নামাজ আদায় করেছেন লোকজন।</p>

<p>শুক্রবার (২০ মার্চ) জামায়াতের সাথে দুই রাকাআত ওয়াজিব নামাজ আদায়ের মধ্য দিয়ে ঈদুল ফিতর &nbsp;উদযাপন করেন তারা।</p>

<p>শিবগঞ্জ উপজেলার বিনোদনপুর ইউনিয়নের রাধানগর ও ৭৬ বিঘিসহ শিবগঞ্জ উপজেলার কয়েকটি গ্রামের কিছু মানুষ সৌদি আরবের সাথে মিল রেখে ঈদ উদযাপন করেছেন।</p>

<p>সকাল ৮টায় সময় ৭৬ বিঘি আম বাগানে ঈদুল ফিতের নামাজে ইমামতি করেন মাওলানা ইউসুফ আলী।&nbsp;সেখানে নারী-পুরুষ ঈদ জামায়াতে অংশগ্রহণ করেন। বিনোদপুর ইউনিয়নের বিভিন্ন গ্রামে এবছর ঈদের নামাজ পড়েছে। &nbsp;</p>

<p>চাঁপাইনবাবগঞ্জ জেলা ইসলামিক ফাউন্ডেশন জানায়, সৌদি আরব ও মধ্যপ্রাচ্যের বিভিন্ন দেশের সাথে মিল রেখে দেশের অনেক জায়গাতেই ইদের নামাজ আদায় করেন কিছু মানুষ। এরই ধারাবাহিকতায় শিবগঞ্জে কয়েকটি স্থানে ঈদের নামাজের জামায়াত অনুষ্ঠিত হয়েছে।</p>