<p style="text-align: justify;">সিলেটের জৈন্তাপুরে পাথরবোঝাই ট্রাকচাপায় পুলিশের এক সহকারী উপ-পরিদর্শক (এসআই) নিহত হয়েছেন। শুক্রবার (২৭ ফেব্রুয়ারি) বিকেল ৩টার দিকে দরবস্ত এলাকায় সিলেট-তামাবিল মহাসড়কে এ দুর্ঘটনা ঘটে। নিহত পুলিশ কর্মকর্তার নাম আতিকুর রহমান। তিনি জৈন্তাপুর মডেল থানায় কর্মরত ছিলেন।</p>

<p style="text-align: justify;">পুলিশ জানায়, একটি মামলার তদন্ত কাজে মোটরসাইকেলেন যাচ্ছিলেন আতিকুর রহমান। এসময় পাথরবোঝাই একটি দ্রুতগতির ট্রাক তাকে চাপা দিলে গুরুতর আহত হন তিনি। পরে তাকে প্রথমে জৈন্তাপুর উপজেলা স্বাস্থ্য কমপ্লেক্সে নিয়ে যাওয়া হয়। সেখান থেকে উন্নত চিকিৎসার জন্য সিলেট এম এ জি ওসমানী মেডিকেল কলেজ হাসপাতালে নেওয়া হলে চিকিৎসাধীন অবস্থায় তার মৃত্যু হয়।</p>

<p style="text-align: justify;">এ প্রসঙ্গে জৈন্তাপুর থানার ওসি মোহাম্মদ মাহবুবুর রহমান মোল্লা বলেন, বলেন, ঘটনার পর ঘাতক ট্রাক ও চালককে আটক করেছে পুলিশ। এ ঘটনায় পরবর্তী আইনগত ব্যবস্থা প্রক্রিয়াধীন রয়েছে।</p>