<p>অভিনেতা ফারহান আহমেদ জোভান ও অভিনেত্রী তানজিম সাইয়ারা তটিনী জুটির ইউটিউব ফিল্ম &lsquo;তোমাদের গল্প&rsquo; গত ঈদুল ফিতরে দর্শকদের মন জয় করে। আট মাসে এর ভিউ প্রায় সাড়ে ৩ কোটি। এবার &lsquo;সম্পর্কের গল্প&rsquo; নিয়ে আসছেন তারা। এটিও পরিচালনা করেছেন মুহাম্মদ মোস্তফা কামাল রাজ।&nbsp;</p>

<p>&lsquo;তোমাদের গল্প&rsquo;তে যারা অভিনয় করেছেন, &lsquo;সম্পর্কের গল্প&rsquo;তে তাদের বেশিরভাগই থাকছেন। দর্শকপ্রিয় এই অভিনয়শিল্পীরা হলেন&ndash; দিলারা জামান, সাবেরি আলম, মনিরা আক্তার মিঠু, শিল্পী সরকার অপু, নাদের চৌধুরী, মাহমুদুল ইসলাম মিঠু, এমএনইউ রাজু। নতুন যুক্ত হয়েছেন দীপা খন্দকার, &nbsp;সোহেল খান ও ইসরাত।&rsquo;</p>

<p>নির্মাতা মুহাম্মদ মোস্তফা কামাল রাজ বছরখানেক ধরে &lsquo;গল্প&rsquo; সিরিজ নিয়েই কাজ করছেন। &lsquo;তোমাদের গল্প&rsquo;র পর তার পরিচালিত &lsquo;এটা আমাদেরই গল্প&rsquo; সিরিজের প্রতিটি পর্ব দর্শকপ্রিয়তা পাচ্ছে। এবার দর্শকদের সামনে &lsquo;সম্পর্কের গল্প&rsquo; তুলে ধরবেন তিনি। এর ট্যাগলাইন রাখা হয়েছে, &lsquo;যে বন্ধন হারায় না।&rsquo;</p>

<p>নতুন ইউটিউব ফিল্ম প্রসঙ্গে মুহাম্মদ মোস্তফা কামাল রাজ বলেন, &lsquo;যে ইউনিট নিয়ে &lsquo;তোমাদের গল্প&rsquo; বানিয়েছি, &lsquo;সম্পর্কের গল্প&rsquo;তে প্রায় একই ইউনিট কাজ করেছে। অভিনয়শিল্পী, গল্পকার, চিত্রগ্রাহকসহ আমরা প্রায় সবাই আবারও একত্রিত হয়েছি। আমাদের আশা, এবারের কাজটিও দেখলে দর্শকরা নিজেদের খুঁজে পাবেন।&rsquo;</p>

<p>ইউটিউব ফিল্মটি রচনা করেছেন সিদ্দিক আহমেদ। &lsquo;তোমাদের গল্প&rsquo; ছিল তারই লেখা। তিনি এর আগে মুহাম্মদ মোস্তফা কামাল রাজের &lsquo;ওমর&rsquo; সিনেমার চিত্রনাট্যের জন্য প্রশংসিত হন।</p>

<p>&lsquo;সম্পর্কের গল্প&rsquo; নাটকে একটি নতুন গান থাকছে। নিজের সুর-সংগীতে এটি গেয়েছেন আরফিন রুমি। তার সঙ্গে দ্বৈত কণ্ঠ দিয়েছেন খেয়া। এর কথা লিখেছেন তারিক তুহিন। &nbsp;জানুয়ারির দ্বিতীয় সপ্তাহে ইউটিউবে সিনেমাওয়ালা চ্যানেলে মুক্তি পাবে &lsquo;সম্পর্কের গল্প&rsquo;।</p>