<p>দেশের আইনশৃঙ্খলা পরিস্থিতি সমুন্নত রাখতে পুলিশ সদস্যদের আরও পেশাদার ও কার্যকর ভূমিকা পালনের আহ্বান জানিয়েছেন ইন্সপেক্টর জেনারেল অব পুলিশ (আইজিপি) মো. আলী হোসেন ফকির।</p>

<p>মঙ্গলবার (২৪ মার্চ) সকালে পুলিশ হেডকোয়ার্টার্সে পবিত্র ঈদুল ফিতর-পরবর্তী প্রথম কর্মদিবসে আয়োজিত এক ঈদ পুনর্মিলনী অনুষ্ঠানে প্রধান অতিথির বক্তব্যে তিনি এ আহ্বান জানান।</p>

<p>এবারের ঈদে ঘরমুখো মানুষের যাত্রা নিরাপদ ও স্বস্তিদায়ক করতে পুলিশি তৎপরতার ভূয়সী প্রশংসা করে আইজিপি বলেন, &lsquo;হাইওয়ে পুলিশ, ট্রাফিক বিভাগ এবং জেলা পুলিশসহ প্রতিটি ইউনিটের সদস্যরা অত্যন্ত আন্তরিকতা ও নিষ্ঠার সঙ্গে দায়িত্ব পালন করেছেন বলেই সাধারণ মানুষ নির্বিঘ্নে বাড়ি ফিরতে পেরেছেন এবং উৎসব উদ্&zwnj;যাপন করেছেন।&rsquo; এই ধারাবাহিকতা বজায় রেখে সামনের দিনগুলোতেও জননিরাপত্তা নিশ্চিতে কাজ করার নির্দেশ দেন তিনি।</p>

<p>অনুষ্ঠানে পুলিশ প্রধান হেডকোয়ার্টার্সে কর্মরত সকল পর্যায়ের পুলিশ কর্মকর্তা, সদস্য ও সিভিল স্টাফদের সঙ্গে ঈদের শুভেচ্ছা ও কুশল বিনিময় করেন। তিনি তাদের কর্মস্পৃহা বৃদ্ধিতে ঈদোত্তর আন্তরিক অভিনন্দন জানান।</p>

<p>উক্ত পুনর্মিলনী অনুষ্ঠানে পুলিশের অতিরিক্ত আইজিরা, ঢাকার বিভিন্ন ইউনিটের প্রধানরা এবং পুলিশ হেডকোয়ার্টার্সের ঊর্ধ্বতন কর্মকর্তা-কর্মচারীরা উপস্থিত ছিলেন।</p>