<p>ত্রয়োদশ জাতীয় সংসদের সংসদ কমিটির প্রথম বৈঠক অনুষ্ঠিত হবে আজ। শনিবার (২৮ মার্চ) বেলা ১১টায় জাতীয় সংসদ সচিবালয়ের কেবিনেট কক্ষের লেভেল ২-এ এ বৈঠক অনুষ্ঠিত হবে।&nbsp;</p>

<p>গতকাল শুক্রবার গণমাধ্যমে পাঠানো এক বিজ্ঞপ্তিতে এ তথ্য জানিয়েছে জাতীয় সংসদ সচিবালয়।&nbsp;</p>

<p>বিজ্ঞপ্তিতে আরও জানানো হয়, শনিবার জাতীয় সংসদের সরকারি দলের সংসদীয় সভাও অনুষ্ঠিত হবে। সংসদ কমিটির বৈঠকের পর ওইদিন বিকেল ৪টার দিকে সংসদ ভবনের সরকার দলীয় সভাকক্ষে ওই বৈঠক অনুষ্ঠিত হবে।</p>

<p>সংশ্লিষ্ট সূত্র জানিয়েছে, বিএনপি সংসদীয় দলের সভায় অন্তর্বর্তী সরকারের সময়ে জারি করা ১৩৩টি অধ্যাদেশের বিষয়ে আলোচনা হতে পারে। এসব অধ্যাদেশের বিষয়ে আগামী ২ এপ্রিলের মধ্যে জাতীয় সংসদের বিশেষ কমিটির প্রতিবেদন দেয়ার কথা রয়েছে।</p>

<p>উল্লেখ্য, আগামী রোববার (২৯ মার্চ) থেকে ত্রয়োদশ সংসদের পরবর্তী অধিবেশন শুরু হবে। সংসদের এই অধিবেশন চলবে আগামী ৩০ এপ্রিল পর্যন্ত।</p>