<p>ইরানের বুশেহর শহরে একটি পরমাণু বিদ্যুৎকেন্দ্রে &lsquo;শত্রুপক্ষের বিস্ফোরকবাহী উড়ন্ত বস্তু&rsquo; আঘাত হেনেছে। জাতিসংঘের পরমাণু প্রকল্প পর্যবেক্ষণ কেন্দ্র (আইএইএ) এবং ইরানের সরকার উভয়েই পৃথক বিবৃতিতে এমন দাবি জানিয়েছে।</p>

<p>আঘাত করা বস্তুটি ঠিক কি ছিল&mdash; তা নিশ্চিত করেনি আইএইএ কিংবা ইরান কোনোপক্ষই। ধারণা করা হচ্ছে সেটি ড্রোন ছিল।&nbsp;</p>

<p>গতকাল মঙ্গলবার স্থানীয় সময় সন্ধ্যা ৭টার দিকে এই হামলা ঘটে।</p>

<p>আইএইএ-এর বিবৃতিতে বলা হয়েছে, &lsquo;হামলায় বিদ্যুৎকেন্দ্রটির কোনো ক্ষয়ক্ষতি হয়নি, কেউ হতাহতও হয়নি। তবে আইএইএ-এর মহাপরিচালক পরমাণু বিদ্যুৎকেন্দ্র লক্ষ্য করে হামলা বন্ধের আহ্বান জানিয়েছেন। কারণ হামলার জেরে পরমাণু বিদ্যুৎকেন্দ্রে বিস্ফোরণ ঘটলে বিশাল বিপর্যয় দেখা দেবে।&rsquo;</p>

<p>ইরানের সরকারের পক্ষ থেকে দেওয়া বিবৃতিতে বলা হয়েছে, &lsquo;এ ধরনের হামলা সব প্রকার আন্তর্জাতিক &nbsp;আইনবিরুদ্ধ। আন্তর্জাতিক আইনে পরমাণু বিদ্যুৎকেন্দ্রে হামলা করা সম্পূর্ণ নিষিদ্ধ কারণ এমন হামলার ফলাফল ভয়াবহ হতে পারে। যদি ভবিষ্যতেও এমন হামলা হয়, তাহলে পুরো উপসাগরীয় অঞ্চলে বিপর্যয় দেখা দেবে।&rsquo;</p>

<p>সূত্র : সিএনএন<br />
&nbsp;</p>