<p>যুদ্ধ শুরু হওয়ার পর থেকে এখন পর্যন্ত ইরানে প্রায় ছয়শোর অধিক সামরিক ও বেসামরিক ব্যক্তি নিহত হওয়ার তথ্য দিচ্ছে রেডক্রস। অপরদিকে মধ্যপ্রাচ্যে যুদ্ধরত ছয় মার্কিন সেনা নিহত হওয়ার তথ্য দিয়েছে যুক্তরাষ্ট্রের কেন্দ্রীয় কমান্ড- সেন্টকম।</p>

<p>যুক্তরাষ্ট্র ও ইসরায়েল শনিবার যৌথ হামলা শুরু করে ইরানে। এর মধ্যপ্রাচ্যের বিভিন্ন ঘাঁটিতে থাকা এসব সদস্যের মৃত্যুর খবর সোমবার রাতে দিল সেন্টকম। আগের দিন রোববার তিনজনের মৃত্যুর খবর দিয়েছিল সামরিক বাহিনীটি।</p>

<p>ইউএস সেন্ট্রাল কমান্ড এক বিবৃতিতে বলেছে, &lsquo;মার্কিন বাহিনী সম্প্রতি একটি স্থাপনা থেকে পূর্বে নিখোঁজ থাকা দুইজন সেবা সদস্যের দেহাবশেষ উদ্ধার করেছে, যে স্থাপনাটি ইরানের প্রাথমিক হামলার সময় ক্ষতিগ্রস্ত হয়েছিল।&rsquo;</p>

<p>বিবৃতিতে বলা হয়, &lsquo;প্রধান যুদ্ধ অভিযানগুলো এখনও চলছে। নিহতদের নিকটাত্মীয়দের অবহিত করার ২৪ ঘণ্টা না হওয়া পর্যন্ত তাদের পরিচয় গোপন রাখা হচ্ছে।&rsquo;</p>

<p>সূত্র: আল জাজিরা&nbsp;</p>