<p>মুন্সীগঞ্জের গজারিয়ায় জান্নাত হোসেন (২৭) নামে এক যুবককে কুপিয়ে হত্যার ঘটনায় জড়িতদের গ্রেপ্তার ও বিচারের দাবিতে ঢাকা-চট্টগ্রাম মহাসড়ক অবরোধ করেছেন স্থানীয়রা। একই সঙ্গে থানার সামনে বিক্ষোভ ও মানববন্ধন অনুষ্ঠিত হয়।</p>

<p>বৃহস্পতিবার (৮ জানুয়ারি) সকাল ১১টার দিকে গজারিয়া উপজেলার ভবেরচর বাসস্ট্যান্ড এলাকায় নয়ানগর গ্রামের শত শত নারী-পুরুষ মহাসড়ক অবরোধ করলে দীর্ঘ যানজটের সৃষ্টি হয়। পরে থানা পুলিশের অনুরোধে অবরোধ তুলে নিয়ে গজারিয়া থানার নতুন গেটের সামনে মানববন্ধন করেন বিক্ষোভকারীরা।<br />
ঢাকা-চট্টগ্রাম মহাসড়ক অবরোধ&nbsp;</p>

<p>উল্লেখ্য, গত ২০ ডিসেম্বর সকালে গজারিয়া ইউনিয়নের নয়ানগর গ্রামে প্রতিবেশী মাদকাসক্ত দুই ভাইয়ের ঝগড়ার সময় তাদের মা তাসলিমা বেগম জান্নাত হোসেনকে ডেকে নেন। এ সময় তাদের ধারালো অস্ত্রের কোপে জান্নাত নিহত হন। তিনি নয়ানগর গ্রামের আব্দুল হকের ছেলে।</p>

<p>এ ঘটনায় নিহতের মা জাহানারা বেগম গজারিয়া থানায় একটি হত্যা মামলা দায়ের করেন। মামলায় পাঁচজনকে আসামি করা হয়েছে। তারা হলেন&mdash;শাহীন রাঢ়ী, তার তিন ছেলে রিয়াদ, তারেক ও তাজবীন রাঢ়ী এবং স্ত্রী তাসলিমা বেগম।&nbsp;</p>