<p style="text-align: justify;">&lsquo;যুক্তির বর্ণমালায় গ্রন্থিত হোক মুক্তির কবিতা&rsquo; প্রতিপাদ্যে কুমিল্লা বিশ্ববিদ্যালয় (কুবি) ডিবেটিং সোসাইটি (সিওইউডিএস)-এর উদ্যোগে প্রথম জাতীয় বিতর্ক উৎসব ফাইনাল পর্বের মাধ্যমে শেষ হয়েছে। এতে স্কুল-কলেজ পর্যায়ে চ্যাম্পিয়ন হয়েছে ময়নামতি ইংলিশ স্কুল অ্যান্ড কলেজ এবং বিশ্ববিদ্যালয় পর্যায়ে চ্যাম্পিয়ন হয়েছে চট্টগ্রাম বিশ্ববিদ্যালয় ডিবেটিং সোসাইটি।</p>

<p style="text-align: justify;">শনিবার (১৮ এপ্রিল) বিকাল সাড়ে ৩টায় বিশ্ববিদ্যালয়ের মুক্তমঞ্চে স্কুল-কলেজ পর্যায়ের ফাইনাল দিয়ে অনুষ্ঠানের সূচনা হয়। এরপর বিশ্ববিদ্যালয় পর্যায়ের ফাইনাল বিতর্ক অনুষ্ঠিত হয়।</p>

<p style="text-align: justify;">কুবি ডিবেটিং সোসাইটির সাধারণ সম্পাদক মো. মুহসিন জামিলের সঞ্চালনায় অনুষ্ঠানে প্রধান অতিথি হিসেবে উপস্থিত ছিলেন বিশ্ববিদ্যালয়ের উপাচার্য অধ্যাপক ড. মো. হায়দার আলী। বিশেষ অতিথি হিসেবে উপস্থিত ছিলেন কোষাধ্যক্ষ অধ্যাপক ড. মোহাম্মদ সোলায়মান, রেজিস্ট্রার অধ্যাপক ড. মোহাম্মদ আনোয়ার হোসেন, প্রক্টর অধ্যাপক ড. মোঃ আব্দুল হাকিম এবং সংগঠনের মডারেটর ও গনিত বিভাগের অধ্যাপক ড. মো. আব্দুল্লাহ আল মাহবুব। এছাড়াও দেশের বিভিন্ন বিশ্ববিদ্যালয় ও স্কুল-কলেজ থেকে আগত বিতার্কিকরা অনুষ্ঠানে অংশ নেন।</p>

<p style="text-align: justify;">স্কুল-কলেজ পর্যায়ে ময়নামতি ইংলিশ স্কুল অ্যান্ড কলেজ ও নবাব ফয়জুন্নেছা সরকারি বালিকা উচ্চ বিদ্যালয়ের মধ্যে &ldquo;অপরিকল্পিত নগরায়নই পরিবেশ দূষণের মূল কারণ&rdquo; বিষয়ের উপর ফাইনাল বিতর্ক অনুষ্ঠিত হয়। এতে জয়লাভ করে ময়নামতি ইংলিশ স্কুল অ্যান্ড কলেজ। এ পর্বে শ্রেষ্ঠ বিতার্কিক হন একই প্রতিষ্ঠানের মারুফ হাসান।</p>

<p style="text-align: justify;">অন্যদিকে বিশ্ববিদ্যালয় পর্যায়ে জাহাঙ্গীরনগর বিশ্ববিদ্যালয় ডিবেটিং সোসাইটি ও চট্টগ্রাম বিশ্ববিদ্যালয় ডিবেটিং সোসাইটির মধ্যে &ldquo;এই সংসদ মনে করে যে, সামাজিক যোগাযোগ মাধ্যমে বয়কট কালচার মত প্রকাশের স্বাধীনতার পরিপন্থী&rdquo; শীর্ষক বিষয়ের উপর ফাইনাল অনুষ্ঠিত হয়। এতে চ্যাম্পিয়ন হয় চট্টগ্রাম বিশ্ববিদ্যালয় ডিবেটিং সোসাইটি। শ্রেষ্ঠ বিতার্কিক ও টুর্নামেন্ট সেরা নির্বাচিত হন একই দলের ইরফান অপূর্ব।</p>

<p style="text-align: justify;">কুমিল্লা বিশ্ববিদ্যালয় ডিবেটিং সোসাইটির সাধারণ সম্পাদক মো: মুহসিন জামিল বলেন, &#39;আমরা প্রতিষ্ঠার বারো বছর পর এই প্রথমবার সকলের প্রচেষ্টায় দেশের মোট ৩২টি বিশ্ববিদ্যালয় টিম এবং কুমিল্লা অঞ্চলের মোট ১০টি স্কুল-কলেজের সমন্বয়ে জাতীয় বিতর্ক প্রতিযোগিতার আয়োজন করেছি। আজকে ফাইনাল অনুষ্ঠানের মাধ্যমে এর সমাপ্তি অধিবেশন হয়েছে। কুমিল্লা ইউনিভার্সিটি ডিবেটিং সোসাইটির এই জাতীয় বিতর্ক উৎসবের যাত্রা অদূর ভবিষ্যতে ও অব্যাহত রাখবে এবং এর মাধ্যমে কুমিল্লা ইউনিভার্সিটিতে নবীন শিক্ষার্থীদেরকে বিতার্কিক হিসেবে গড়ে তোলবে। তাদের জীবনের সৃজনশীলতা এবং ভবিষ্যতের উন্নতির জন্য কুমিল্লা ইউনিভার্সিটি ডিবেটিং সোসাইটি কাজ করবে।&#39;</p>

<p style="text-align: justify;">কোষাধ্যক্ষ অধ্যাপক ড. মোহাম্মদ সোলায়মান বলেন, &#39;একটা সময় কুমিল্লা বিশ্ববিদ্যালয় শূন্য থেকে শুরু হয়েছিল এরপর ৬ষ্ঠ ব্যাচ এসে ডিবেটিং সোসাইটি সহ আরো অনেক ক্লাব প্রতিষ্টা করে । যার ফলশ্রুতিতে এখন বিশ্ববিদ্যালয়ে প্রায় ৩০টি নিবন্ধিত ও অনিবন্ধিত সংগঠন আছে।&#39;</p>

<p style="text-align: justify;">তিনি আরও বলেন, &#39;বিতর্কের মাধ্যমে আপনাদের উপস্থাপনা ও শব্দচয়ন এবং প্রতিপক্ষ দলকে কীভাবে আঘাত করা যায় এর জন্য আপনারা অনেক পড়াশোনা এবং পরিশ্রম করেছেন। আপনারা এক একজন বড় হয়ে দেশের কল্যানে কাজ করবেন। আপনারা যারা স্কুল-কলেজ ও বিশ্ববিদ্যালয় পর্যায়ে অংশগ্রহণ করেছেন সবাইকে কৃতজ্ঞতা জানাই।&#39;</p>

<p style="text-align: justify;">কুবি উপাচার্য অধ্যাপক ড. মোঃ হায়দার আলী বলেন, &#39;অনেকে ডিবেটিং সোসাইটিকে অন্য সাংস্কৃতিক সংগঠনের মতো করলেও আমি ভিন্ন মত পোষণ করি। এটি একটি বুদ্ধিবৃত্তিক সংগঠন। ডিবেটিং যারা করে এরা বুদ্ধির চর্চা করে। অপজিশনের মতামতকে খন্ডন করার জন্য যথেষ্ট বুদ্ধি লাগে। সুতরাং ডিবেট কেবল সাংস্কৃতিক কাজ নয় এটা বুদ্ধির পরীক্ষাও বটে।&#39;</p>

<p style="text-align: justify;">তিনি আরও বলেন, &#39;কুমিল্লা বিশ্বিবদ্যালয় ডিবেটিং সোসাইটি এমন সুন্দর আয়োজনের জন্য তাদেরকে ধন্যবাদ জানাচ্ছি। আজকের ডিবেট প্রতিযোগিতায় যারা বিজয়ী এবং বিজিত হয়েছেন তাদের সবাইকে অভিনন্দন জানাচ্ছি।&#39;</p>

<p style="text-align: justify;">কুমিল্লা বিশ্ববিদ্যালয় ডিবেটিং সোসাইটির সভাপতি সাদিয়া আফরিন বলেন, &#39;বিশ্ববিদ্যালয় এবং ডিবেটিং সোসাইটির সভাপতি হিসেবে শেষ সময়ে জাতীয় বিতর্ক উৎসব আয়োজন আমার জন্য অনেক বড় প্রাপ্তি। আমার ব্যাচের কেউ ক্যাম্পাসে নাই এখন, আমি ক্লাবের জন্য থেকে গেছি। আজকের এই প্রোগ্রাম আয়োজনে যারা সহযোগিতা করেছেন সকলের প্রতি কৃতজ্ঞতা প্রকাশ করছি।&#39;</p>

<p style="text-align: justify;">উল্লেখ্য, ১১ এপ্রিল আন্তঃস্কুল-কলেজ পর্যায়ের বিতর্কের মধ্য দিয়ে শুরু হয়েছিল ১ম সিওইউডিএস জাতীয় বিতর্ক প্রতিযোগিতা</p>