<p>জুলাই গণঅভ্যুত্থানের সময় নারায়ণগঞ্জের সিদ্ধিরগঞ্জ থানা থেকে লুট হওয়া একটি বিদেশি পিস্তল ও এক রাউন্ড গুলি উদ্ধার করেছে র&zwnj;্যাব-১১।</p>

<p>বুধবার (২৯ এপ্রিল) ভোররাতে সিদ্ধিরগঞ্জের ওয়াবদা কলোনি এলাকা থেকে পরিত্যক্ত অবস্থায় এসব উদ্ধার করা হয়।</p>

<p>র&zwnj;্যাব জানায়, নিয়মিত টহল চলাকালে গোপন সংবাদ আসে যে, ওয়াবদা কলোনির পরিত্যক্ত মনোয়ারা জুট মিলের প্রবেশ পথের দেয়ালে ঝোপঝাড়ের ভেতর কসটেপে মোড়ানো সন্দেহজনক একটি বস্তু পড়ে আছে।</p>

<p>পরে সেখানে অভিযান চালিয়ে পরিত্যক্ত অবস্থায় একটি ৭.৬২ সেমি অটোমেটিক ৫৪ চায়না পিস্তল এবং ১২ বোর শর্টগানের এক রাউন্ড কার্তুজ জব্দ করা হয়।</p>

<p>র&zwnj;্যাব-১১ জানানো হয়েছে, উদ্ধারকৃত পিস্তল ও গুলি পরবর্তী আইনি ব্যবস্থা গ্রহণের জন্য সিদ্ধিরগঞ্জ থানায় হস্তান্তর করা হয়েছে। অবৈধ অস্ত্র উদ্ধারে র&zwnj;্যাবের এমন অভিযান অব্যাহত থাকবে।</p>