<p>বাঙালির প্রাণের উৎসব পহেলা বৈশাখ ঘিরে আনন্দ-উচ্ছ্বাসে ভরে উঠেছিল নেত্রকোনা বিশ্ববিদ্যালয় প্রাঙ্গণ। নবায়ন, সম্প্রীতি ও ঐতিহ্যের মেলবন্ধনে দিনভর আয়োজন যেন হয়ে উঠেছিল এক প্রাণবন্ত সাংস্কৃতিক মহোৎসব।</p>

<p>মঙ্গলবার (১৪ এপ্রিল) সকালে বর্ণাঢ্য শোভাযাত্রার মাধ্যমে শুরু হয় বর্ষবরণ। অস্থায়ী ক্যাম্পাস থেকে যাত্রা শুরু করে স্থায়ী ক্যাম্পাসে গিয়ে শেষ হয় এই আনন্দমিছিল।&nbsp;</p>

<p>পরে স্পোর্টস সেন্টারে শুরু হয় সাংস্কৃতিক আয়োজন। সম্মিলিত কণ্ঠে &lsquo;এসো হে বৈশাখ&rsquo; গানের মাধ্যমে অনুষ্ঠান উদ্বোধনের পর একে একে পরিবেশিত হয় সংগীত ও কবিতা আবৃত্তি।&nbsp;</p>

<p>শিক্ষক, শিক্ষার্থী থেকে শুরু করে কর্মকর্তা-কর্মচারী সবার স্বতঃস্ফূর্ত অংশগ্রহণে স্পোর্টস সেন্টার পরিণত হয় মিলনমেলায়। পান্তার আয়োজনে নানান পদের ভর্তা ও পোড়া মরিচ উৎসবে যোগ করে ভিন্ন মাত্রা।</p>