<p>হরমুজ প্রণালি দিয়ে যুক্তরাষ্ট্র, ইসরাইল এবং তাদের অংশীদারদের কাছে &lsquo;এক ফোঁটা&nbsp;তেলও&rsquo; পৌঁছাতে দেবে না বলে হুঁশিয়ারি দিয়েছেন তেহরানের শীর্ষ যৌথ সামরিক কমান্ড &lsquo;খাতাম আল-আনবিয়া&rsquo;র সদর দপ্তরের মুখপাত্র ইব্রাহিম জোলফাকারি।</p>

<p>তিনি বলেন, &lsquo;যুক্তরাষ্ট্র, ইসরাইলের উদ্দেশ্যে যাওয়া যেকোনো জাহাজ বা ট্যাংকার এখন থেকে ইরানের বৈধ লক্ষ্যবস্তু হিসেবে গণ্য হবে।&rsquo;</p>

<p>ইরানের এ মুখপাত্র হুঁশিয়ারি দিয়ে বলেন, &lsquo;তেল আমদানিকারকেরা প্রতি ব্যারেল তেলের দাম ২০০ ডলার হওয়ার জন্য প্রস্তুত থাকুন। কারণ এই অঞ্চলের নিরাপত্তার ওপর তেলের দাম নির্ভর করে, যা আপনারা অস্থিতিশীল করে তুলেছেন।&rsquo;</p>

<p>জোলফাগারি যোগ করে বলেন, &lsquo;&lsquo;ইরানের পারস্পরিক বা সমানুপাতিক পাল্টা আঘাতের নীতি &lsquo;শেষ&rsquo; হয়েছে। এখন থেকে তেহরানের নীতি হবে, শক্র পক্ষের একটি আঘাতের পর পরবর্তী আঘাতের জন্য অপেক্ষা না করে &lsquo;লাগাতার হামলা&rsquo; চালিয়ে যাওয়া।&rsquo;&rsquo;</p>

<p>সূত্র: বিবিসি</p>