<p>যশোর বিজ্ঞান ও প্রযুক্তি বিশ্ববিদ্যালয়ের (যবিপ্রবি) সিএসই ক্লাবের কার্যনির্বাহী কমিটি ২০২৬ -এর নির্বাচন অনুষ্ঠিত হয়েছে। এতে সভাপতি হিসেবে নির্বাচিত হয়েছেন চতুর্থ বর্ষের রাকিব হাসান শিহাব ও সাধারণ সম্পাদক হিসেবে নির্বাচিত হয়েছেন তৃতীয় বর্ষের মো. মোস্তাফিজুর রহমান।</p>

<p>মঙ্গলবার (২২ এপ্রিল) জাতীয় কবি কাজী নজরুল ইসলাম একাডেমিক ভবনের দ্বিতীয় তলায় সিএসই বিভাগের নিজস্ব কক্ষে নির্বাচন কমিশনারের পক্ষ থেকে বিভাগের চেয়ারম্যান সহযোগী অধ্যাপক ড. মো. কামরুল ইসলাম এ নির্বাচনের ফলাফল ঘোষণা করেন। নির্বাচনে সক্রিয়ভাবে অংশগ্রহণ করেন ১৫৪ জন শিক্ষার্থী।</p>

<p>কমিটির অন্যান্য নির্বাচিত সদস্যরা হলেন, সহ-সভাপতি চতুর্থ বর্ষের নাফিউল্লাহ খান সিয়াম, বিনা প্রতিদ্বন্দ্বিতায় সহ-সভাপতি (মহিলা) খন্দকার সুমাইয়া ইসলাম, কোষাধ্যক্ষ দীপন সরদার, যুগ্ম সাধারণ সম্পাদক তৃতীয় বর্ষের ফয়েজ আহমেদ সাদ, সাংগঠনিক সম্পাদক তীর্থ সাহা, খেলাধুলা বিষয়ক সম্পাদক মো. হৃদয়, সহ-সাংগঠনিক সম্পাদক দ্বিতীয় বর্ষের ফারদিন ইবনে করিম সামি এবং প্রচার ও প্রকাশনা সম্পাদক মাহিদুল ইসলাম।</p>