<p>আসন্ন ঈদুল আযহা উপলক্ষে প্রেক্ষাগৃহে মুক্তি পেতে যাচ্ছে আলোক হাসান পরিচালিত &lsquo;নাকফুলের কাব্য&rsquo;। এই সিনেমায় দর্শক প্রথমবারের মতো আদর আজাদ ও পূজা চেরির জুটি পর্দায় দেখতে পাবেন।</p>

<p>বেঙ্গল মাল্টিমিডিয়া লিমিটেডের প্রযোজনায় নির্মিত এই সিনেমাটির গল্প ও সংলাপ লিখেছেন ফেরারী ফরহাদ।</p>

<p>নির্মাতার ভাষ্য অনুযায়ী, সমাজের রক্ষক বা মোড়লদের রক্তচক্ষু উপেক্ষা করে এক অমর প্রেম ও বিরহের গল্প উঠে এসেছে সিনেমাটিতে।</p>

<p>২০২২ সালে শ্রীমঙ্গলে শুরু হয় সিনেমাটির শুটিং, যেখানে টানা ২০ দিন চিত্রধারণ চলে। পরবর্তীতে ঢাকায় বাকি কাজ সম্পন্ন করা হয়। এতে আরও অভিনয় করেন গাজী রাকায়েত, লুৎফর রহমান জর্জ, আলী রাজ, এল আর খান সীমান্ত ও শিখা মৌ।</p>

<p>প্রেম, সামাজিক বাধা ও মানবিক টানাপোড়েনের গল্পে নির্মিত &lsquo;নাকফুলের কাব্য&rsquo;। আদর-পূজা জুটির এই সিনেমা ঈদে দর্শকদের জন্য একটি আবেগঘন অভিজ্ঞতা হয়ে উঠবে&mdash; এমনটাই আশা নির্মাতাদের।</p>