<p>মাদারীপুর-২ আসনের নবনির্বাচিত সংসদ সদস্য ও জেলা বিএনপির সদস্য সচিব জাহান্দার আলী মিয়াকে রাজৈরে গণসংবর্ধনা দেওয়া হয়েছে।</p>

<p>মঙ্গলবার (৩ মার্চ) বিকেলে পৌর কেন্দ্রীয় ঈদগাহ মাঠে রাজৈর উপজেলা ও পৌর বিএনপি এবং অঙ্গ-সহযোগী সংগঠনের যৌথ উদ্যোগে এই সংবর্ধনা ও ইফতার মাহফিল অনুষ্ঠিত হয়।</p>

<p>​রাজৈর উপজেলা বিএনপির সাধারণ সম্পাদক কাজী জাহিদুর রহমান লেবুর সঞ্চালনায় অনুষ্ঠানে প্রধান অতিথি হিসেবে উপস্থিত ছিলেন নবনির্বাচিত সংসদ সদস্য জাহান্দার আলী মিয়া। ​অনুষ্ঠানে বিশেষ অতিথি হিসেবে বক্তব্য রাখেন​ জেলা বিএনপির আহ্বায়ক অ্যাডভোকেট জাফর আলী মিয়া। জেলা বিএনপির যুগ্ম আহ্বায়ক এ্যাডভোকেট মো. জামিনুর হোসেন মিঠু।</p>

<p>এসময় আরও উপস্থিত ছিলেন ​জেলা বিএনপির সদস্য জীবন বোস,​ রাজৈর উপজেলা বিএনপির সভাপতি ওহাব আলী মিয়া, ​উপজেলা বিএনপির সাংগঠনিক সম্পাদক মহসিন ফকির, ​বিএনপি নেতা অ্যাডভোকেট গৌরাঙ্গ বসু প্রমুখ। সভা শেষে উপস্থিত নেতাকর্মী ও সাধারণ মানুষের মাঝে ইফতার বিতরণ করা হয়।</p>

<p>এর আগে দুপুরে জাহান্দার আলী রাজৈর উপজেলা স্বাস্থ্য কমপ্লেক্স পরিদর্শন করেন এবং সেখানে কর্মরত কর্মকর্তা-কর্মচারীদের সাথে এক মতবিনিময় সভায় অংশ নেন।</p>

<p>উপজেলা স্বাস্থ্য ও পরিবার পরিকল্পনা কর্মকর্তা ডা. মোহাম্মদ শামীম আকতারের সভাপতিত্বে অনুষ্ঠিত ওই সভায় হাসপাতালের স্বাস্থ্যসেবার মানোন্নয়ন, জনবল সংকট নিরসন ও অবকাঠামোগত উন্নয়নসহ বিভিন্ন গুরুত্বপূর্ণ বিষয়ে বিস্তারিত আলোচনা করা হয়।</p>