<p>গাজীপুরের শ্রীপুরে জাতীয় নাগরিক পার্টির (এনসিপি) অর্ধশত নেতাকর্মী বিএনপিতে যোগ দিয়েছেন। এসময় ইসলামী আন্দোলন বাংলাদেশের দুই নেতাও বিএনপিতে যোগ দেন। বুধবার (৭ জানুয়ারি) দুপুরে শ্রীপুর পৌরসভার কেওয়া পশ্চিম খন্ড (মাওনা চৌরাস্তায়) কেওয়া তমির উদ্দিন আলিম মাদ্রাসার বেগম আয়েশা অডিটরিয়ামে এই যোগদান অনুষ্ঠান অনুষ্টি৬ত হয়।</p>

<p>বিএনপি জাতীয় নির্বাহী কমিটির সহ-স্বাস্থ্য বিষয়ক সম্পাদক এবং গাজীপুর-৩ সংসদীয় আসনের বিএনপি মনোনীত প্রার্থী অধ্যাপক ডাঃ এস এম রফিকুল ইসলাম বাচ্চুর হাতে ফুল দিয়ে তারা আনুষ্ঠানিক ভাবে বিএনপিতে যোগদান করেন।</p>

<p>জাতীয় নাগরিক পার্টির গাজীপুর জেলার সংগঠক আল্পনা আক্তার ছোঁয়া, সদস্য কাইফাত মোড়ল, শরিফুল ইসলাম, ওয়াসিম আকরাম, জাতীয় শ্রমিক শক্তির সংগঠক নাঈম মিয়া, বৈষম্য বিরোধী ছাত্র আন্দোলনের সদস্য সাদিকুর রহমান, মুক্তা আক্তার এবং হাবিবাসহ দলটির বিভিন্ন সহযোগী সংগঠনের ৫৫ জন নেতাকর্মী, যোগদান করেন। এসময় ইসলামী আন্দোলন বাংলাদেশের শ্রীপুর উপজেলা শাখার যুগ্ন আহ্বায়ক আবদুল আজিজ বিএনপিতে যোগ দেন।</p>

<p>যোগদানকারীরা তাদের তাৎক্ষণিক প্রতিক্রিয়ায় জানান, জুলাই-আগস্ট অভ্যুত্থান পরবর্তী এনসিপি যে উদ্দেশ্যে গঠিত হয়েছিল তা আজ শেষ। এনসিপি এখন জামায়াত-দাঁড়িপাল্লার সঙ্গে জোটবদ্ধ হয়ে নির্বাচন করছে। ওই অনুষ্ঠানে দেখা যায়, যোগদানকারীদের অধিকাংশই বয়সে কিশোর ও তরুণ।</p>

<p>ইসলামী আন্দোলন বাংলাদেশের শ্রীপুর উপজেলা শাখার যুগ্ন আহ্বায়ক আবদুল আজিজ তাঁর প্রতিক্রিয়ায় বলেন, আমি মনে করতাম ইসলামী আন্দোলন একটি ইসলামী দল। কিন্ত্র যখন স্বাধীনতাবিরোধী একটি দলের সাথে ঐক্যবদ্ধ হয়েছে তারপরে সিদ্ধান্ত নিয়েছি আমি বিএনপিতে যোগদান করব। আমি আমার অন্যান্য সহকর্মীদেরকে সাথে নিয়ে ধানের শীষের পক্ষে কাজ করে যাব।</p>

<p>শ্রীপুর পৌর বিএনপি&#39;র আহ্বায়ক হুমায়ুন কবির সরকারের সভাপতিত্বে এবং সদস্য সচিব বিল্লাল হোসেন বেপারীর সঞ্চালনায় বিএনপিতে যোগদান অনুষ্ঠানে উপস্থিত ছিলেন, জাতীয়তাবাদী ওলামা দলের প্রতিষ্ঠাতা ও সাবেক সভাপতি পীরজাদা অধ্যক্ষ মাওলানা এস এম রুহুল আমিন, গাজীপুর জেলা কৃষক দলের আহ্বায়ক এস এম আবুল কালাম আজাদ, শ্রীপুর পৌর বিএনপি&#39;র সিনিয়র যুগ্ন আহ্বায়ক আনোয়ার হোসেন বেপারী, যুগ্ন আহ্বায়ক অ্যাডভোকেট আহসান কবির, শ্রীপুর উপজেলা বিএনপির আহ্বায়ক কমিটির সদস্য এসএম মাহফুল হাসান হান্নান, শ্রীপুর পৌর বিএনপি&#39;র আহ্বায়ক কমিটির সদস্য সাইফুল হক মোল্লা, শরিফ মাহমুদ সিদ্দিকী, শাহজাহান সজল, বিল্লাল হোসেন, রেজাউল করিম খোকন, শ্রীপুর উপজেলা ছাত্রদলের আহ্বায়ক জিয়াউল করিম রিফাত, শ্রীপুর পৌর ছাত্রদল সভাপতি মামুন আকন, সদস্য সচিব আজিজুল হক রাজন প্রমুখ।</p>

<p>&nbsp;</p>