<p>ইরানের ওপর থেকে যুক্তরাষ্ট্র নৌ-অবরোধ তুলে নিলে আবারও আলোচনায় বসতে রাজি আছে তেহরান বলে জানিয়েছেন জাতিসংঘে নিযুক্ত ইরানের রাষ্ট্রদূত আমির-সাঈদ ইরাভানি।</p>

<p>বুধবার (২২ এপ্রিল) ইরানি গণমাধ্যমকে দেওয়া এক সাক্ষাৎকারে তিনি এই কথা জানান।</p>

<p>ইরাভানি বলেন, &lsquo;যুক্তরাষ্ট্র অবরোধ তুলে নেওয়ার সঙ্গে সঙ্গেই পাকিস্তানের রাজধানী ইসলামাবাদে পরবর্তী দফার আলোচনা অনুষ্ঠিত হবে।&rsquo;</p>

<p>তবে নতুন কোনো আলোচনায় বসার আগে যুক্তরাষ্ট্রকে অবশ্যই যুদ্ধবিরতি লঙ্ঘন বন্ধ করতে হবে বলে শর্ত দিয়েছেন তিনি। ইরাভানি বলেন, &lsquo;নতুন কোনো আলোচনায় বসার আগে যুক্তরাষ্ট্রকে অবশ্যই যুদ্ধবিরতি লঙ্ঘন বন্ধ করতে হবে।&rsquo;</p>

<p>ইরান যেকোনো পরিস্থিতির জন্য প্রস্তুত রয়েছে উল্লেখ করে রাষ্ট্রদূত আরও বলেন, &lsquo;তারা (যুক্তরাষ্ট্র) যদি রাজনৈতিক সমাধান চায়, তবে আমরা প্রস্তুত। আর যদি তারা যুদ্ধ চায়, ইরান সেটির জন্যও তৈরি।&rsquo;</p>

<p>সূত্র: মিডল ইস্ট আই</p>