<p>ইসরাইলি অস্ত্র জায়ান্ট এলবিট সিস্টেমসের সঙ্গে সংশ্লিষ্ট চেক প্রজাতন্ত্রের একটি স্থাপনায় অগ্নিসংযোগের ঘটনায় &lsquo;দ্য আর্থকোয়েক ফ্যাশন&rsquo; নামের একটি গোপন গোষ্ঠী (আন্ডারগ্রাউন্ড গ্রুপ) অগ্নিসংযোগের দায় স্বীকার করেছে।</p>

<p>শুক্রবার (২০ মার্চ) ভোরে একটি চেক কোম্পানি ও এলবিট সিস্টেমসের যৌথ উদ্যোগে পরিচালিত ওই স্থাপনায় অগ্নিসংযোগের ঘটনা ঘটে। এতে স্থাপনাটির বেশ কয়েকটি ভবন ধ্বংস হয়ে গেছে।</p>

<p>দেশটির পুলিশ জানিয়েছে, কর্তৃপক্ষ ঘটনার তদন্ত শুরু করেছে। তারা &lsquo;সম্ভাব্য সন্ত্রাসী যোগসূত্র&rsquo; খতিয়ে দেখছে।</p>

<p>এলবিট সিস্টেমস নিজেদের ইসরাইলের সামরিক বাহিনীর স্থল ও আকাশপথে ব্যবহৃত অস্ত্রের প্রধান সরবরাহকারী হিসেবে পরিচয় দেয়। তাদের সরবরাহকৃত সামরিক সরঞ্জাম গাজা ও ইরান যুদ্ধে ব্যবহৃত হচ্ছে।</p>

<p>&lsquo;দ্য আর্থকোয়েক ফ্যাশন&rsquo; বার্তা আদান-প্রদানের মাধ্যম টেলিগ্রামে লিখেছে, &lsquo;ইসরাইলের বৃহত্তম অস্ত্র প্রস্তুতকারকের ইউরোপীয় কার্যক্রমের জন্য এই স্থানটি অত্যন্ত গুরুত্বপূর্ণ ছিল। এখন এটি জ্বলছে।&rsquo;</p>

<p>তারা আরো লিখেছে, ইসরাইলের সঙ্গে &lsquo;সহযোগী আন্তর্জাতিক সরকারগুলোর কাছে ভিক্ষা চাওয়ার সময় আর নেই... তাদের হত্যার সরঞ্জামগুলো ধ্বংস করতে আমরা প্রয়োজনীয় পদক্ষেপ নেব।&rsquo;</p>

<p>সূত্র: আল-জাজিরা</p>