<p>সিলেট নগরীর তালতলায় মোটরসাইকেল দুর্ঘটনায় দুই সহোদরের মৃত্যু হয়েছে। তারা একে অপরের মামাতো এবং ফুফাতো ভাই। শনিবার (১৭ জানুয়ারি) দিবাগত রাত দেড়টার দিকে এ দুর্ঘটনা ঘটে।</p>

<p>নিহতরা হলো সিলেট নগরের মির্জাজাঙাল এলাকার বাসিন্দা ইমন দাস এবং সিলেট নগরের জিন্দাবাজার এলাকার বাসিন্দা গৌরাঙ্গ দাসের ছেলে দীপ্ত দাস। দীপ্ত দাস একাদশ শ্রেণির ছাত্র ছিলেন।</p>

<p>ফায়ার সার্ভিস অ্যান্ড সিভিল ডিফেন্সের তালতলা শাখা জানায়, রাত আনুমানিক দেড়টার দিকে ওই মোটরসাইকেলটি দুর্ঘটনার শিকার হয়। দুর্ঘটনায় দুই তরুণ ঘটনাস্থলেই গুরুতর আহত হন। পরে আহতদের সিলেট এম এ জি ওসমানী মেডিকেল কলেজ হাসপাতালে নেওয়ার পর কর্তব্যরত চিকিৎসক তাঁদের মৃত ঘোষণা করেন।</p>

<p>সিলেটের কোতোয়ালী থানার উপপরিদর্শক খোরশেদ আলম জানান, &lsquo;নিহতদের লাশ সিলেট ওসমানী মেডিকেল কলেজ হাসপাতাল মর্গে রাখা হয়েছে। পরিবারের সাথে আলোচনার পর ময়নাতদন্তের সিদ্ধান্ত নেয়া হবে।&rsquo;</p>

<p>&nbsp;</p>

<p><br />
কাওছার/ন্যাশনাল/এদিন</p>